title: Suomi yleisurheilun sisäratojen Euroopan-mestaruuskilpailuissa 1989

text: Suomen yhdeksästä miehestä ja kolmesta naisesta koostunut joukkue saavutti kaksi pronssimitalia, jotka molemmat olivat naisten tuomia. Ringa Ropo-Junnilan pituushypyssä ja Sisko Hanhijoen 60 metrillä saavuttamat mitalit ovat edelleen vuoteen 2013 mennessä ainoat suomalaisnaisten palkintokorokesijat EM-halleista. Hanhijoki ylsi myös 200 metrillä loppukilpailuun, jossa hän sijoittui kuudenneksi. Saman sijan saavutti myös Jarmo Kärnä pituushypyssä. Kahdeksanneksi sijoittuivat Juha Kivi pituushypyssä ja Janne Ronkainen kuulantyönnössä.


Suomi yleisurheilun sisäratojen Euroopan-mestaruuskilpailuissa 1990 käsittelee Suomen joukkuetta yleisurheilun sisäratojen Euroopan-mestaruuskilpailuissa Glasgowssa 1990.


title: Suomi yleisurheilun sisäratojen Euroopan-mestaruuskilpailuissa 1990

text: Suomen joukkueeseen nimettiin kahdeksan urheilijaa, joista kuitenkin seiväshyppääjä Jari Holttinen ja korkeushyppääjä Katja Kilpi eivät loukkaantumisten vuoksi osallistuneet kisoihin. Urheilijoista parhaiten sijoittui Sisko Hanhijoki, joka oli 60 metrin juoksussa viides. Jarmo Kärnä sijoittui EM-hallien pituushypyssä kuudenneksi jo neljäntenä vuonna peräkkäin.


Suomi yleisurheilun sisäratojen Euroopan-mestaruuskilpailuissa 1992 käsittelee Suomen joukkuetta yleisurheilun sisäratojen Euroopan-mestaruuskilpailuissa Genovassa 1992.


title: Suomi yleisurheilun sisäratojen Euroopan-mestaruuskilpailuissa 1992

text: Suomen yhdeksästä urheilijasta koostunut joukkue saavutti yhden pronssimitalin, jonka toi Jarmo Kärnä pituushypystä. Juoksulajeissa loppukilpailuihin selviytyivät Antti Haapakoski 60 metrin aidoissa ja Sanna Hernesniemi sekä 60 metrillä että 200 metrillä.


Suomi yleisurheilun sisäratojen Euroopan-mestaruuskilpailuissa 1994 käsittelee Suomen joukkuetta yleisurheilun sisäratojen Euroopan-mestaruuskilpailuissa Pariisissa 1994.


title: Suomi yleisurheilun sisäratojen Euroopan-mestaruuskilpailuissa 1994

text: Suomen seitsemästä miehestä ja neljästä naisesta koostunut joukkue ei saavuttanut mitaleita. Myöhemmin samana vuonna ulkoratojen EM-kisoissa voittoon yltänyt Sari Essayah oli 3 000 metrin kävelyssä kuudes ja Mika Halvari kuulantyönnössä kahdeksas.


Suomi yleisurheilun sisäratojen Euroopan-mestaruuskilpailuissa 1996 käsittelee Suomen joukkuetta yleisurheilun sisäratojen Euroopan-mestaruuskilpailuissa Tukholmassa 1996.


title: Suomi yleisurheilun sisäratojen Euroopan-mestaruuskilpailuissa 1996

text: Suomen seitsemästä urheilijasta koostunut joukkue ei saavuttanut mitaleita, mutta kuitenkin neljä sijoitusta kahdeksan parhaan joukkoon. Myöhemmin samana vuonna dopingista kärähtänyt Markus Koistinen oli kuulantyönnössä viides.


Suomi yleisurheilun sisäratojen Euroopan-mestaruuskilpailuissa 1998 käsittelee Suomen joukkuetta yleisurheilun sisäratojen Euroopan-mestaruuskilpailuissa Valenciassa 1998.


title: Suomi yleisurheilun sisäratojen Euroopan-mestaruuskilpailuissa 1998

text: Suomen joukkue koostui vain neljästä urheilijasta, mutta menestys oli hyvä. Tiia Hautala oli neljäs naisten viisiottelussa ja miesten kuulantyönnöstä saatiin peräti kaksi mitalia.


title: WAR Vol. I

text: WAR Vol. I on black metal -yhtyeiden ...and Oceansin ja Bloodthornin split-albumi. Se julkaistiin vuonna 1998 levymerkillä Season of Mist.


Suomi yleisurheilun sisäratojen Euroopan-mestaruuskilpailuissa 2000 käsittelee Suomen joukkuetta yleisurheilun sisäratojen Euroopan-mestaruuskilpailuissa Gentissä 2000.


title: Suomi yleisurheilun sisäratojen Euroopan-mestaruuskilpailuissa 2000

text: Suomen yhdeksästä miehestä ja neljästä naisesta koostunut joukkue saavutti viisi sijoitusta kuuden parhaan joukkoon. Timo Aaltonen jatkoi Suomen hyviä kuulaperinteitä voittamalla kultaa, joka tosin varmistui vasta jälkikäteen Oleksandr Bahatšin doping-hylkäyksen myötä. Aaltosen kulta on edelleen viimeisin suomalaisen saavuttama mitali EM-halleista. Gentissä Suomen hyvää kuulamenestystä täydensi Tepa Reinikainen kuudennella sijallaan, kun taas Edellisten kisojen hopeamitalisti, hallikaudella 22 metriä työntänyt Mika Halvari jäi karsinnassa ilman tulosta. Tiia Hautala oli edellisten kisojen tapaan viisiottelussa neljäs ja saman sijan saavutti myös Wilson Kirwa 800 metrin kilpailussa.


Suomi yleisurheilun sisäratojen Euroopan-mestaruuskilpailuissa 2002 käsittelee Suomen joukkuetta yleisurheilun sisäratojen Euroopan-mestaruuskilpailuissa Wienissä 2002.


title: Suomi yleisurheilun sisäratojen Euroopan-mestaruuskilpailuissa 2002

text: Kisoihin ilmoitettiin kymmenen suomalaisurheilijaa, mutta 60 metrille nimetty Samsa Tuikka ei sairastumisen takia kilpaillut. Suomen joukkueesta parhaiten sijoittui Ville Tiisanoja, joka oli kuulantyönnössä viides. Myöhemmin samana vuonna ulkoratojen EM-kisoissa kolmiloikassa hopealle hypännyt Heli Koivula jäi Wienissä karsintaan.


Suomi yleisurheilun sisäratojen Euroopan-mestaruuskilpailuissa 2005 käsittelee Suomen joukkuetta yleisurheilun sisäratojen Euroopan-mestaruuskilpailuissa Madridissa 2005.


title: Suomi yleisurheilun sisäratojen Euroopan-mestaruuskilpailuissa 2005

text: Suomen joukkue koostui 11 miehestä ja kahdesta naisesta. Kolme suomalaista esiintyi loppukilpailuissa, joissa lähelle mitalia pääsivät Ville Tiisanoja ja Tommi Evilä neljänsillä sijoillaan.


title: A.M.G.O.D.

text: A.M.G.O.D. on suomalaisen black metal -yhtyeen ...and Oceans in kolmas studioalbumi. Se julkaistiin vuonna 2001 levymerkillä Century Media Records.


title: A.M.G.O.D.

text: Albumin nimi on lyhenne sanasta "Allotropic / Metamorphic – Genesis of Dimorphism".


title: A.M.G.O.D.

text: Levyllä yhtyeen musiikillinen puoli alkoi edustaa enemmän konemaista tyylilajia black metalin kuitenkin ollessa vahvasti läsnä. Esimerkkinä mainittakoon kappale "New Model World," joka tuo mieleen lähinnä 90-luvun eurodance-yhtyeet.


title: Boyce Avenue

text: Boyce Avenue on yhdysvaltalainen alternative rock -yhtye, johon kuuluvat veljekset Alejandro, Daniel ja Fabian Manzano. Aiemmin yhtyeeseen kuului myös heidän ystävänsä, rumpali Stephen Hatker. Hän jätti yhtyeen vuonna 2009.


title: Boyce Avenue

text: Vuonna 2007 yhtye päätti julkaista kappaleitaan YouTubessa, ja saavutti siellä suurta suosiota. Yhtye julkaisi ensimmäisen studioalbuminsa, "All You’re Meant to Be", vuonna 2008. Vuonna 2010 he julkaisivat toisen albuminsa, "All We Have Left".


title: Cypher (albumi)

text: Cypher on suomalaisen black metal -yhtyeen ...and Oceansin neljäs ja viimeiseksi jäänyt studioalbumi ennen yhtyeen nimenmuutosta vuonna 2006. Se julkaistiin vuonna 2002 levymerkillä Century Media Records.


title: Strait-Jacket

text: Strait-Jacket on William Castlen ohjaama ja tuottama psykologinen trilleri vuodelta 1964. Trillerin pääosissa ovat Joan Crawford ja Diane Baker äitinä ja tyttärenä kirvesmurhatarinassa.


title: Strait-Jacket

text: "Strait-Jacketin" oli käsikirjoittanut Robert Bloch. Elokuvan käsikirjoitus oli ensimmäinen kahdesta, jonka Bloch laati Castlen elokuvaan. Toinen näistä elokuvista on "Yöllistä kauhua", joka ilmestyi myöhemmin samana vuonna 1964. William Castle Productions toimi elokuvan tuotantoyhtiönä ja Columbia Pictures julkaisijana ja jakelijana.


title: Strait-Jacket

text: Lucy Harbin (Joan Crawford) on viettänyt kaksikymmentä vuotta psykiatrisessa sairaalassa murhattuaan julmasti kirveellä häntä pettäneen aviomiehensä (Lee Majors) ja tämän rakastajattaren. Intohimorikoksen todistajana oli Lucyn nuori Carol-tytär (Vicki Cos).


title: Strait-Jacket

text: Päästyään sairaalasta Lucy yrittää uudistaa äiti–tytär-suhdettaan Carolin (Diane Baker) kanssa, joka on nyt nuori nainen ja menossa naimisiin. Pian kuitenkin julmat kirvesmurhat jatkuvat... Toistaako Lucy menneisyyttään?


title: Strait-Jacket

text: Elokuvan "Mitä tapahtuikaan Baby Janelle?" (1962) menestyksen jälkeen Joan Crawford ja monet muut vanhemmat näyttelijät, kuten Bette Davis ja Barbara Stanwyck, tekivät lukuisia kauhuelokuvia 1960-luvulla. "Strait-Jacket" on yksi "psycho-biddy"-genren merkittävistä esimerkeistä. Psycho-biddy on eräänlainen kauhuelokuvan alalajityyppi, joita tehtiin 1960- ja 1970-luvuilla.


title: Strait-Jacket

text: Joan Crawford korvasi Joan Blondellin Lucy Harbinin roolissa, koska Blondell oli loukkaantunut kotonaan ennen kuvauksia ja eikä voinut tehdä elokuvaa sitoumuksestaan huolimatta. Crawfordin neuvotteluihin kuuluivat käsikirjoituksen ja näyttelijäkaartin hyväksyminen, 50 000 dollarin palkka ja 15 prosenttia tuotoista. Crawfordin vaatimuksesta Carolin roolissa ollut Anne Helm korvattiin Diane Bakerilla. Baker ja Crawford olivat aiemmin näytelleet yhdessä elokuvassa "Kaikki unelmani" (1959). Vaikka Baker väitti (koosteena "Strait-Jacketin" DVD-julkaisun lisämateriaalissa), että hänet korvattiin Carol Harbinin rooliin Anne Helmin väitetyn kokemattomuuden ja epäpätevyyden takia, Anne Helm oli itse asiassa tuolloin kokeneempi näyttelijä kuin Baker.


title: Strait-Jacket

text: "Strait-Jacketin" tuotanto alkoi elokuussa 1963. Elokuva on Lee Majorsin elokuvadebyytti. PepsiCon varapääjohtaja Mitchell Cox näytteli Lucyn tohtoria. Crawford oli tuolloin PepsiCon hallituksessa. Columbia Picturesin logosta tehtiin elokuvan loppuun muunnos, jossa soihtunaisen pää on hänen jalkojensa juuressa eikä hänen soihtunsa enää loista.


title: Strait-Jacket

text: "Strait-Jacket" sai ensi-iltansa Yhdysvalloissa 19. tammikuuta vuonna 1964. New Yorkin ensi-ilta oli 22. tammikuuta 1964. Suomessa "Strait-Jacket" ei saanut esitystä, koska sen ikärajaksi päätettiin 7. lokakuuta 1964 "KK" eli "kokonaan kielletty". Kieltopäätös kumottiin vuonna 2000.


title: Strait-Jacket

text: "Strait-Jacketin" ensimmäisen ensi-illan aikana katsojille jaettiin pieniä pahvisia kirveitä heidän astuessaan elokuvateatteriin.


title: Strait-Jacket

text: "Strait-Jacket" tuotti ilmestymisvuonnaan Yhdysvalloissa 3,2 miljoonaa dollaria. "Strait-Jacket" pääsi vuoden 1964 menestyneimpien elokuvien joukkoon. Muun muassa "Variety" kehui Crawfordin roolisuoritsta. "The New York Timesin" Bosley Crowther lyttäsi elokuvan. Internet Movie Databasessa elokuvalla on 6,7 tähteä kymmenestä, mikä perustuu yli 2 100 käyttäjän arviointiin. Elokuvalla on Rotten Tomatoes -sivustolla 80 prosentin ”tuore” arvosana, joka perustuu viiteen arvosteluun.


title: Strait-Jacket

text: "Strait-Jacket" julkaistiin VHS:lle 19. tammikuuta 1999. DVD:lle elokuva julkaistiin ensimmäisen kerran 12. maaliskuuta 2002 ja toisen kerran 20. lokakuuta 2009. Vuoden 2009 julkaisussa "Strait-Jacket" on yksi viisilevyisen "The William Castle Film Collectionin" elokuvista.


title: The Dynamic Gallery of Thoughts

text: The Dynamic Gallery of Thoughts on suomalaisen black metal -yhtyeen ...and Oceansin esikoisalbumi. Se julkaistiin vuonna 1998 levymerkillä Season of Mist.


title: Bestwishes

text: Bestwishes on vuonna 2005 Nightwishin julkaisema kokoelma-albumi. Albumi on julkaistu Japanissa.


title: SMS Frauenlob (1853)

text: SMS Frauenlob oli Preussin laivaston kaksimastoinen kuunari. Aluksen rahoituksesta vastasivat pääosin naiset, jotka keräsivät vapaaehtoisvoimin varat siihen.


title: SMS Frauenlob (1853)

text: "Fraunelobin" ja sen sisaraluksen "SMS Helan" valmistivat laivanrakennusmestarit Klawitter ja Lübke alankomaalaisen kuunarin "Schorpioon" piirustusten mukaan. Köli laskettiin vuonna 1849 ja alus laskettiin vesille vuonna 1853. Alus tuhoutui pyörremyrskyssä 2. syyskuuta 1860 Japanin rannikolla Yokohaman edustalla.


title: Fester and Putrefy

text: Fester and Putrefy on suomalaisen black metal -yhtyeen Cavusin esikoisalbumi. Se julkaistiin vuonna 2010 levymerkillä Listenable Records.


title: ESCP Europe

text: ESCP Europe on eurooppalainen kauppakorkeakoulu, joka toimii Pariisissa, Lontoossa, Berliinissä, Madridissa, ja Torinossa. ESCP Europe perustettiin Ranskassa vuonna 1819 ja on näin ollen maailman vanhin kauppakorkeakoulu.


title: ESCP Europe

text: Vuonna 2012 ESCP oli kymmenes Financial Timesin Euroopan kauppakorkeakoulujen rankinglistalla. Korkeakoulun Master in Management tutkinto rankattiin parhaimmaksi Financial Timesin maailmanlaajuisessa vertailussa vuonna 2010, ja toiseksi parhaimmaksi vuonna 2012. ESCP Europen Executive MBA ohjelma löytyy globaalin vertailun sijalta 21.


title: ESCP Europe

text:
ESCP Europella on kansainvälinen kolmoisakkreditointi (AMBA, EQUIS ja AACSB). Koulun merkittäviin alumneihin lukeutuvat muun muassa Patrick Thomas (CEO Hermès), Ranskan entinen pääministeri Jean-Pierre Raffarin sekä Euroopan unionin sisämarkkina- ja palvelukomissaari Michel Barnier.
ESCP Europen perusti vuonna 1819 ryhmä taloustieteilijöitä ja liikemiehiä, mm. taloustieteilijä Jean-Baptiste Say ja liikemies Vital Roux. ESCP Europe oli maailman ensimmäinen kauppakorkeakoulu. Koulun esikuvana toimi Lazare Carnotin ja Gaspard Mongen perustama École Polytechnique (ranskalainen teknillinen korkeakoulu), mutta ESCP:n rooli oli alussa vaatimattomampi lähinnä valtion tuen puutteen takia. Vuosisadan kuluessa ESCP Europen asema ja tärkeys kasvoivat ja vuonna 1859 koulu muutti nykyiselle sijainnilleen Pariisissa (avenue de la Republique). Sitä mukaa kun kiinnostus kauppatieteitten opiskeluun kasvoi 1900-luvulla, myös ESCP Europen merkitys vahvistui ja pian koulu olikin jo tasoissa muiden Grandes Écoles korkeakoulujen kanssa. 1900-luvun puolivälissä ESCP:tä pidettiin jo eliittikouluna, jonka suosion kasvu johti kattavan valintaprosessin käyttöönottoon. ESCP Europe alkoi seuloa hakijoitaan kahden vuoden valmistelevien opintojen ja tiukkojen pääsykokeiden avulla.


title: ESCP Europe

text: ESCP Europe oli alusta alkaen kansainvälinen korkeakoulu: vuonna 1824 oppilaita oli 118 ja heistä 30 prosenttia oli ulkomaalaisia. Joukossa oli mm. 7 espanjalaista, 2 havaijilaista, 5 brasilialaista, 5 hollantilaista, 4 saksalaista, 2 kreikkalaista, 2 portugalilaista, 2 amerikkalaista, 2 chileläistä, 1 italialainen, 1 ruotsalainen, 1 venäläinen ja 1 haitilainen. Kieliopinnot olivat tärkeä osa alkuperäistä opintosuunnitelmaa, joka sisälsi ranskan kieliopin lisäksi englannin-, saksan- ja espanjankielen kursseja. ESCP Europen alumniyhdistys perustettiin vuonna 1873. ESCP Europen satavuotisjuhlat, joita lykättiin sodanjälkeisen kriisin takia, järjestettiin vuonna 1921 Sorbonnen yliopiston suuressa auditoriossa.


title: ESCP Europe

text: ESCP Europen kampukset Isossa-Britanniassa (alun perin Oxfordissa, nykyään Lontoossa) ja Saksassa (alun perin Düsseldorfissa, nykyään Berliinissä) avattiin vuonna 1973. Näitä seurasi vuonna 1988 kampus Espanjan Madridissa ja vuonna 2004 kampus Italian Torinossa. Düsseldorfin kampus muutti Berliiniin 1984 ja Ison-Britannian kampus muutti vuonna 2005 Oxfordista Lontooseen. Lontoon kampuksen rakennus oli alun perin New College – osa University of London yliopistoa ja yhdistyneen reformoidun kirkon teologista fakulteettia.


title: ESCP Europe

text: Vuonna 2011 ESCP Europesta tuli HESAMin perustajajäsen. HESAM on ryhmä tunnettuja yhteiskuntatieteisiin ja humanistisiin aineisiin erikoistuvia tutkimus- ja opintolaitoksia, kuten Ecole Nationale d’Administration (ENA), Conservatoire National des Arts et Métiers (CNAM) sekä Pantheon-Sorbonne yliopisto. Aikomuksena on muodostaa ESCP Europesta ja ENAsta liikkeenjohdon ”Collegium of Government and Management”.


title: Joka päivä koko päivä

text: Joka päivä koko päivä on rap-artisti Elastisen neljäs sooloalbumi, joka julkaistiin 26. huhtikuuta 2013. Rähinä Recordsin kautta julkaistu albumi sijoittui parhaimmillaan Suomen virallisen albumilistan neljännelle sijalle.


title: Joka päivä koko päivä

text: Kappaleista ”Iisii”, ”Hallussa”, ”Loppuviikko”, ”Kerrankin” ja ”Uus” kuvattiin musiikkivideot.


title: Joka päivä koko päivä

text: Albumin ensimmäinen single ”Iisii” julkaistiin 13. helmikuuta 2013. 24. huhtikuuta 2013 julkaistiin toinen single ”Hallussa”, jolla vierailee Jontte Valosaari. Albumin kappale ”Loppuviikko” nousi parhaimmillaan Suomen virallisen singlelistan 12. sijalle., vaikka sitä ei missään vaiheessa julkaistu erillisenä singlenä. Kolmas virallinen single ”Kerrankin” julkaistiin 22. heinäkuuta 2013. 25. lokakuuta julkaistiin neljäs single ”Uus”, jolla vierailee Lauri Mikkola.


title: Elina Ylivakeri

text: Elina Ylivakeri (myöhemmin Rajala; 25. heinäkuuta 1943 Hämeenkyrö – 19. joulukuuta 1988 Hämeenkyrö) oli suomalainen malli ja varatuomari. Hänen puolisonsa oli kirjailija Panu Rajala, joka julkaisi Ylivakerista suurta kohua herättäneen elämäkerran vuonna 1997.


title: Elina Ylivakeri

text: Ylivakeri syntyi Hämeenkyrössä uskonnolliseen maalaistalon perheeseen sen toiseksi vanhimpana lapsena. Hän kirjoitti ylioppilaaksi vuonna 1962 ja aloitti teologian opinnot Helsingin yliopistossa. Ylivakeri teki myöhemmin opintojensa ohessa myös mallin töitä ja onnistui muutamassa vuodessa nousemaan alansa suomalaiseksi huippunimeksi. Vuonna 1968 hän muutti New Yorkiin jatkamaan valokuvamallin uraansa ja jätti samalla opintonsa kesken. Ylivakeri oli Eileen Fordin mallitoimiston palveluksessa ja toimi useiden tunnettujen muotikuvaajien, muun muassa Richard Avedonin mallina.


title: Elina Ylivakeri

text: Kyllästyttyään pinnalliseksi ja kovaksi kokemaansa muotimaailmaan Ylivakeri palasi Suomeen vuonna 1972. Hän opiskeli oikeustiedettä Helsingin yliopistossa ja tapasi pääkaupungissa myös tulevan puolisonsa Panu Rajalan, jonka kanssa hän meni naimisiin 1975. Heille syntyi kolme lasta. Ylivakeri valmistui oikeustieteen kandidaatiksi vuonna 1980 ja työskenteli pari vuotta apulaisena Ikaalisten tuomiokunnassa. Saatuaan varatuomarin arvon vuonna 1983 hän palasi perheineen Hämeenkyröön ja työskenteli Hämeenkyrön kunnan oikeusavustajana kuolemaansa asti. Hän kuoli rintasyöpään vuonna 1988.


title: Lucky Luke – Daltonin veljekset pakomatkalla

text: Lucky Luke - Daltonin Veljekset Pakomatkalla on vuonna 1999 suoraan VHS-kasetille julkaistu animaatioelokuva, joka perustuu Morrisin ja Goscinnyn Lucky Luke -sarjakuviin. Elokuva on koottu vuoden 1984 Lucky Luke -animaatiosarjasta.


text: Daltonin veljekset ovat innoissaan kun vanginvartija päättää pitää syntymäpäiväjuhlat. Sehän on loistava tilaisuus paeta vankilasta. Lucky Luke lähtee etsimään karkulaisia ja mukaan tulee villin lännen tyhmin koira Rantapalan. Kaikkien ihmeeksi jäljet vievät suoraan Pohjois-Kanadaan. Aikovatko roistot mennä mamma Daltonin suojiin?


text: Elokuva on julkaistu Suomessa VHS -kasetille ja DVD:lle. Suomenkielelle dubatusta versiosta vastasi Oy PVP Voice Ab.


text: Suomenkielisissä äänirooleissa:


title: Oxnard

text: Oxnard on kaupunki Venturan piirikunnassa Kaliforniassa Yhdysvalloissa. Se sijaitsee Kalifornian etelärannikolla ja kuuluu Suur-Los Angelesin alueeseen.


title: Oxnard

text: Kaupunki kasvoi Henry Oxnardin ja hänen veljiensä sokerijuurikasta jalostavan tehtaan ympärille.


title: Oxnard

text: Vuoden 2010 väestönlaskennassa kaupungissa oli 197 899 asukasta. Arvio vuonna 2017 oli 210 000. Asukkaista noin 66,6% on valkoisia, 18,6% aasialaisia.


title: Igor Jovanović

text: Igor Jovanović (s. 3. toukokuuta 1989) on kroatialaissyntyinen saksalainen jalkapalloilija. Pelipaikaltaan hän on puolustaja. Jovanović on 185 senttimetriä pitkä ja painaa 77 kilogrammaa.


title: Samantha Ruth Prabhu

text: Samantha Ruth Prabhu (s. 28. huhtikuuta 1987), yleensä pelkästään Samantha, on intialainen malli ja elokuvanäyttelijä, joka on näytellyt pääasiassa telugun- ja tamilinkielisissä elokuvissa.


title: Samantha Ruth Prabhu

text: Samanthan ensimmäinen elokuva oli vuonna 2010 ilmestynyt telugunkielinen "Ye Maaya Chesave", josta hän sai roolisuorituksensa vuoksi paljon elokuvapalkintoja, mukaan lukien parhaan naistulokkaan Filmfare Awards South -palkinnon. Rooleistaan vuoden 2012 telugunkielisessä elokuvassa "Eega" sekä tamilinkielisessä elokuvassa "Neethaane En Ponvasantham" Samantha voitti parhaan naisnäyttelijän Filmfare Awards South -palkinnot.


title: Les Indes galantes

text: Les Indes galantes on Jean-Philippe Rameaun säveltämä balettiooppera, joka koostuu prologista ja neljästä näytöksestä. Jokainen näytös () on erillinen pikku tarina, jolla ei ole juonellista yhteyttä muihin näytöksiin. Teoksen libreton on kirjoittanut Louis Fuzelier. "Les Indes galantes" kantaesitettiin Pariisin Kuninkaallisessa musiikkiakatemiassa (Académie Royale de Musique, nykyisin Pariisin ooppera) 23. elokuuta 1735.


title: Les Indes galantes

text: Vuonna 1725 Ranskan Mississippin kauppakomppania Compagnie du Mississippi toi Mitchigamea-heimon päällikön Agapit Chicagoun ja viisi muuta päällikköä vierailulle Ranskaan. Päällikköjen matkaohjelmaan kuului uskollisuudenvala Aurinkokuninkaalle ja jänisjähti kuninkaan kanssa. Päälliköt esittivät Pariisin "Theatre Italienissa" kolme tanssia: rauhan-, sodan- ja voitontanssit. Esityksen inspiroimana Rameau sävelsi rondon "Les Sauvages" cembalolle, ja julkaisi sen pari vuotta myöhemmin osana kahden sarjan kokoelmaa "Nouvelles Suites de Pièces de Clavecin" (1726/1727). Rameau käytti rondon musiikkia "Les Indes galantes" -oopperan suuressa rauhanpiipputanssissa.


title: Les Indes galantes

text:
Kantaesityksessä teos koostui prologin lisäksi vain kahdesta ensimmäisestä näytöksestä, mutta jo kolmanteen esitykseen säveltäjä lisäsi 3. näytöksen ("Les Fleurs"). Les Fleurs sai osakseen kovaa kritiikkiä, ja sankarin pukeutumista naiseksi pidettiin järjettömänä. Rameau teki näytöksestä uuden version, jossa koko juoni ja lähes kaikki musiikki oli vaihdettu. Pohjois-Amerikkaan sijoittuva 4. näytös "Les Sauvages" liitettiin oopperaan 10. maaliskuuta 1736 pidetyssä näytännössä. "Les Indes galantes" on Rameaun menestyksekkäin ooppera, sillä sitä esitettiin Pariisin oopperassa vuoteen 1773 asti yhteensä 320 kertaa.
Tapahtumapaikkana on nuoruuden jumalatar Hebén palatsi. Hebé kutsuu Euroopan nuorisoa laulamaan ja tanssimaan. Nuoret rakastavaiset Ranskasta, Italiasta, Espanjasta ja Puolasta saapuvat ja aloittavat juhlat. Sodan jumalatar Bellone tunkeutuu juhliin seurueensa kanssa ja kutsuu nuoret miehet sotaan. Juonenkäänteen taustalla saattaa olla Euroopassa teoksen sävellysaikoihin riehunut Puolan perimyssota. Hebé kutsuu avukseen Amorin (L'Amour) joka laskeutuu taivaasta amoriinien kanssa. Yhdessä L'Amour ja Hebé lähettävät amoriinit kaukaisten merien taakse etsimään rakkautta Euroopan ulkopuolelta.


title: Les Indes galantes

text: Ensimmäinen näytös "Jalomielinen turkkilainen" sijoittuu Intian valtameressä olevalle saarelle, jossa valtaa pitää turkkilainen pašša, Osman. Tapahtumapaikkana on Osmanin palatsin mereen rajautuva puutarha. Päähenkilö, nuori ranskalaisneito Emilie, on joutunut eroon rakastetustaan Valèresta. Kaapparit ovat vanginneet Emilien ja myyneet hänet Osmanille orjaksi. Osman painostaa Emilietä antautumaan rakastajattarekseen. Osman poistuu puutarhasta, ja meri ja taivas muuttuvat tummanpuhuvuksi. Alkaa myrsky. Emilie kuulee myrskyn pauheen läpi merihädässä olevien ihmisten huutoa. Myrskyn lakattua joitakin merimiehiä huuhtoutuu rantaan ja heidät lyödään kahleisiin, sillä hekin joutuvat Osmanin orjiksi. Emilie menee rannalle toivoen tapaavansa maanmiehiään ja tunnistaa Valèren merimiesten joukosta. Rakastavaiset riemuitsevat jälleennäkemisestään mutta surevat kohtaloaan orjuudessa. Osman saapuu ja sanoo Valèren olevan syyllinen ja aikovansa kostaa tälle samalla mitalla. Emilie kauhistuu, mutta Osman vapauttaakin sekä hänet että Valèren. Näin hän maksaa takaisin sen että Valère aikoinaan vapautti Osmanin vankeudesta Ranskassa. Yleisen ilonpidon jälkeen Osman lahjoittaa Valèrelle laivoja, jotka lastataan täyteen lahjoja ja rakastavaiset lähtevät yhdessä kotimatkalle.


title: Les Indes galantes

text: Teoksen toinen osa tapahtuu Perussa, tuhkan peittämiin tulivuoriin rajautuvalla aavikolla. Suuri auringon juhla on alkamassa. Inkaprinsessa Phani rakastaa espanjalaista valloittajaa Dom Carlosta. Carlosin lisäksi myös inkakuningas Huascar, (jolla on samanniminen historiallinen esikuva), rakastaa Phania. Carlos syyttää Phania epäröinnistä mutta Phani puolustautuu vedoten verisiteisiinsä ja pyytää anteeksi epäröintiään. Rakastavaiset pohtivat kuinka Phani saataisiin pelastettua julman aurinkokultin pauloista. Phani kehottaa Carlosia poistumaan mutta palaamaan myöhemmin pelastamaan hänet. Carlosin lähdettyä Huascar huomaa Phanin jääneen yksin ja tulee vaatimaan Phania omakseen, sillä itse auringonjumala on ilmoittanut Huascarille että heidät on tarkoitettu yhteen. Phani epäilee jumalallista ilmoitusta, ja Huascar kiivastuu syyttäen Phania siitä, että rakkaus valloittajaan on turmellut hänen uskonsa.


title: Les Indes galantes

text: Juuri ennen auringon juhlan alkua Huascar antaa uskotulleen salaisen tehtävän aiheuttaa tulivuorenpurkaus Auringon juhlan aikana. Juhla alkaa, ja kesken kaiken maa alkaa järistä, ja tulivuori sylkeä tulta ja savua. Perulaisjoukko hajaantuu pakokauhuisena, mutta Huascar pysäyttää Phanin. Maanjäristys vaikuttaa lakanneen. Huascar väittää tulivuorenpurkausta jumalliseksi merkiksi siitä, että Phanin on alistuttava hänen tahtoonsa. Carlos saapuu pelastamaan Phanin. ja samalla tulivuorenpurkaus alkaa uudelleen lennättäen ilmaan valtavan kalliolohkareen, jonka alle Huascar murskautuu.


title: Les Indes galantes

text: Kolmas näytös sijoittuu Persiaan, Alin palatsin puutarhaan jossa valmistaudutaan kukkien juhlaan. Prinssi Tacmas rakastaa suosikkinsa Alin orjatarta Zaïrea ja on tullut naisen valepuvussa Alin palatsiin tarkkailemaan Zaïrea. Ali huomaa Tacmasin, ja Tacmas kertoo hänelle rakkaudestaan. Ali puolestaan on rakastunut Tacmasin orjattareen, Fatimeen, joka saapuukin pian paikalle pukeutuneena puolalaiseksi miesorjaksi. Fatime ja Zaïre tunnustavat rakastavansa toistensa omistajia, jolloin miehet vaihtavat orjia, ja kaikki neljä yhtyvät onnellisina kukkien juhlaan.


title: Les Indes galantes

text: Viimeinen näytös tapahtuu pohjoisamerikkalaisessa lehtimetsässä, jonne intiaanit sekä ranskalaiset ja espanjalaiset siirtokuntalaiset ovat kokoontuneet viettämään suurta rauhanpiippujuhlaa. Intiaanipäällikkö Adario tervehtii sotureitaan ja kutsuu heitä rauhanjuhlaan. Mutta juhlaa varjostaa huoli, sillä Adario pelkää kilpakosijoitaan: sekä ranskalainen upseeri Damon että espanjalainen upseeri Don Alvar ovat rakastuneet Adarion valittuun, prinsessa Zimaan. Damon ja Alvar vikittelevät Zimaa, mutta Zima hylkää molemmat, Alvarin liian kiihkeänä ja intohimoisena ja Damonin puolestaan liian laimeana. Zima ja Adario saavat toisensa, ja kaikki juhlivat yhdessä suurta rauhanpiippujuhlaa.


title: Les Indes galantes

text: "Les Indes galantes" -oopperan Suomen kantaesitys oli Helsingin Musiikkitalossa 16. huhtikuuta 2013 nimellä "Villiä rakkautta – Les Indes galantes" Sibelius-akatemian oopperan tuottamana ja siinä esiintyi Sibelius-akatemian opiskelijoiden lisäksi Suomen Kansallisoopperan balettioppilaitoksen tanssijoita sekä produktiokuoro Les Chanteurs Galants.


title: Olgan kotona

text: Olgan kotona oli keväällä 2013 Liv-kanavalla esitetty kotimainen lifestyle-ohjelma. Jaksoissa oli vaihtuva julkisuudesta tuttu henkilö, joka auttoi näyttelijä Olga Temosta maatilan töissä ja kiitokseksi tästä Olga kokkasi vieraalle kasvisruokaa.


title: Olgan kotona

text: Vuonna 2011 Liv-kanavan "Liv & Learn" -ohjelmasarjassa esitettiin kymmenosaista "Olgan kotona" -sarjaa, jonka jaksot olivat pituudeltaan noin viisi minuuttia. Ohjelmassa Olga kokkasi erilaisia kasvisruokia.


title: Juopumusta vastaan

text: Juopumusta vastaan (; ) on Basileos Suuren kirjoittama puhe, joka on nimensä mukaisesti suunnattu juopumusta ja siitä seuraavaa riettautta vastaan.


title: Juopumusta vastaan

text: Basileos piti puheen jonkin pääsiäisen jälkeen toimiessaan Kesarean piispana. Kyseisenä pääsiäisenä hänen seurakuntalaisensa, sekä miehet että naiset, olivat Basileioksen mukaan syyllistyneet hillittömään juopotteluun ja juhlintaan tanssien ja laulaen räävittömiä lauluja, sekä harjoittaneet haureutta. Basileios oli surullinen näkemästään ja huolissaan siitä, että sama toistuisi uudelleen seuraavana helluntaina. Siksi hän katsoi tarpeelliseksi käsitellä aihetta puheessaan. Basileioksen saarnojen kokoelmassa puhe on numerolla XIV.


title: Juopumusta vastaan

text: Muista varhaisen kirkon kirkkoisistä muun muassa Ambrosius vaikuttaa tunteneen Basileioksen saarnan. Isidoros Pelusionlainen lainaa sitä eräässä teoksessaan.


title: Juopumusta vastaan

text: Puheen teksti on jaettu kahdeksaan lukuun. Basileios käsittelee aluksi aiheesta puhumisen vaikeutta; toisaalta hänen aiemmat puheensa samasta aiheesta ovat selvästi menneet hukkaan, toisaalta juopuneille taas ei kannata aiheesta edes puhua. Hän suuntaakiin puheensa enemmän niille, jotka eivät ole vielä langenneet.


title: Juopumusta vastaan

text: Tämän jälkeen Basileios kuvailee puheessaan laajalti juopuneen ihmisen käyttäytymistä ja kaikkea niitä ruumiillisia vaikutuksia, muutoksia, ongelmia, sekä hillittömyyttä ja irstautta, mitä juopuneisuus saa aikaan. Hän myös kuvailee pääsiäisjuhlien aikaisia tapahtumia. Lopussa hän kehottaa syyllisiä parannukseen ja muita antamaan näille anteeksi, mikäli he osoittavat katumusta.


title: Kateudesta

text: Kateudesta (; ) on Basileos Suuren kirjoittama puhe, joka käsittelee nimensä mukaisesti kateuden pahetta.


title: Kateudesta

text: Basileios kirjoitti saarnan noin vuonna 364 hieman sen jälkeen kun oli tullut Kesarean presbyteeriksi. Saarna oli todennäköisesti pidetty hänen enimmäkseen katekumeeneista koostuneelle seurakunnalleen. Teksti ei ole saanut kovin paljon huomiota teologian historiassa, ehkä siksi, ettei se ole teologisesti tai filosofisesti erityisen hienostunut eikä se osallistunut tuon ajan oikeaoppisuuden taisteluihin harhaoppeja vastaan.


title: Kateudesta

text: Vasiliki Limberiksen mukaan saarnan aihe, kateus, on yksi keskeisiä antiikin ajan sosiaaliseen käyttäytymisen piirteistä: sosiaalista käyttäytymistä rajasivat ennen kaikkea kunnia, häpeä, kosto ja kateus. Limberiksen mukaan saarna voidaan nähdä eräänlaisena kristillisen uusplatonismin ilmauksena: se pyrki kehottamaan kuulijoitaan tavoittelemaan hyvettä, ja kunnian esitetään seuraavan juuri hyveestä. Varhaisen kirkon kirkkoisistä kateutta käsitteli erillisenä teoksena myös muun muassa Cyprianus.


title: Kateudesta

text: Puheen teksti on jaettu kuuteen lukuun. Basileios aloittaa kuvailemalla kateutta eräänlaisena sairautena. Kateellinen kadehtii toisten menestystä, mutta nauttii näiden epäonnesta. Epäonnen kohdatessa kadehtittua kateellinen muistuttaa tätä mielellään tämän entisestä onnesta. Ihmiset kadehtivat enemmän lähellä olevia ihmisiä kuin kaukaisempia ja tuntemattomia.


title: Kateudesta

text: Basileioksen mielestä kateus on ennen kaikkea paholaisen ominaisuus ja johti myös paholaisen lankeemukseen. Basileios nostaa Raamatusta esille esimerkkejä kateudesta: kateudesta Kain surmasi Abelin, ja Saul pyrki surmaamaan Daavidin. Basileios käsittelee lyhyesti myös mm. ajatusta pahasta silmästä, joka vahingoittaa kateuden kohdetta; hän kuitenkin hylkää tällaisen "taikojaämmien" juttuina ja katsoo, että kateus vahingoittaa juuri kadehtijaa, ei kohdetta.


title: Kateudesta

text: Lopuksi Basileios antaa neuvoja kateuden voittamiseksi. On oltava pitämättä mitään inhimillistä asiaa suurena ja erinomaisena. Esimerkiksi rikkaus ei ole hyvää sinällään, vaan hyvää silloin, jos sitä käytetään muiden hyväksi; mutta pahaa silloin, jos sen avulla tehdään pahaa. Kun katse suunnataan todella hyviin ja ylistettäviin asioihin, mikään maallinen ja katoavainen ei näyttäydy kadehtimisen arvoisena.


title: John Taylor (silmälääkäri)

text: John Taylor (1703–1772) oli englantilainen silmälääkäri. Hän kierteli vankkureilla Eurooppaa ja teki rahasta erilaisia silmäoperaatioita kuten kaihileikkauksia. Hän käytti itsestään nimityksiä "chevalier" eli ritari, ja "Opthalmiater Royal" eli kuninkaallinen silmälääkäri. Lisäksi hän väitti leikanneensa kaihin paavilta ja kuningas Yrjö II:lta. Useat hänen potilaistaan sokeutuivat. Hän leikkasi muun muassa Johan Sebastian Bachin ja Georg Friedrich Händelin silmät. He molemmat sokeutuivat ja kuolivat muutama kuukausi operaation jälkeen.


title: Phantom Antichrist

text: Phantom Antichrist on saksalaisen thrash-metal yhtye Kreatorin 13. studioalbumi. Albumi julkaistiin kesäkuussa 2012 levymerkillä Nuclear Blast.


title: Phantom Antichrist

text: Albumi debytoi Suomen virallisen listan sijalla 11.


title: Berserk!

text: Berserk! (myös Circus of Blood tai Berzerk) on vuonna 1967 ensi-iltansa saanut Jim O’Connollyn ohjaama brittiläinen kauhutrilleri, jonka pääosissa ovat Joan Crawford, Ty Hardin ja Judy Geeson. "Berserk!" kertoo kiertävästä englantilaisesta sirkuksesta, jota vaivaa siellä tapahtuvat hirveät murhat. Sirkuksen naistirehtööri (Crawford) lypsää julkisuutta hirmutöiden kustannuksella. "Berserk!" on Crawfordin toiseksi viimeinen elokuva.


title: Berserk!

text: Elokuvan käsikirjoituksen oli laatinut Herman Cohen ja Aben Kandel. Tuotantoyhtiönä toimi Herman Cohen Productions ja jakelijana Columbia Pictures. "Berserk!" kuvattiin Technicolor-menetelmällä.


title: Berserk!

text: "Berserk!" sai ensi-iltansa Isossa-Britanniassa marraskuussa vuonna 1967. Yhdysvalloissa elokuva julkaistiin 6. joulukuuta Pennsylvanian Pittsburghissa ja maanlaajuisesti 11. tammikuuta 1968. "Berserk!" oli tuottoisa Herman Cohenille: "Berserk!" oli Cohenin uran menestynein elokuva. Elokuva tuotti Kanadassa ja Yhdysvalloissa 1,1 miljoonaa dollaria ja ulkomailla tuotot kaksinkertaistui; "Berserk!" tuotti yhteensä 2 095 000 dollaria. "Berserk!" sijoittui "Varietyn" vuoden 1968 menestyneimpien elokuvien listalle sijalle 85.


title: Berserk!

text:
"The New York Timesin" Howard Thompson antoi elokuvalle negatiivisen arvostelun. "Greater Amusementsin" Frank Leyendecker ja "Hollywood Screen Paraden"
Lawrence Quirk kehuivat Crawfordin roolisuoritusta. Quirk kirjoitti Crawfordista, että "Crawford on koko elokuvan ajan säteilevä, voimakas, arvovaltainen, todellinen elokuvatähti, jonka vetovoima ei koskaan heikkene." "Berserk!" julkaistiin VHS:lle 11. elokuuta vuonna 1993 ja DVD:lle 6. syyskuuta vuonna 2011.


title: Paholainen ruumiissa

text: Paholainen ruumiissa on ranskalainen elokuva vuodelta 1946. Se perustuu Raymond Radiguetin romaaniin. Elokuvan ohjasi Claude Autant-Lara, joka nousi sen avulla kansainväliseen maineeseen. Elokuva kuvaa alaikäisen pojan suhdetta nuorehkoon naiseen, jonka mies on sodassa. Sen on nähty kuvastavan sodanjälkeisen sukupolven kyynistä mielentilaa, ja se on voittanut monia palkintoja.


title: Hollywood kanttiini

text: Hollywood kanttiini (myös Hollywood-kanttiini; ) on Delmer Davesin ohjaama ja käsikirjoittama yhdysvaltalainen musikaalikomediaelokuva, joka sai ensi-iltansa vuonna 1944. Warner Bros. toimi elokuvan tuotantoyhtiönä ja jakelijana. Elokuvan pääosissa ovat Joan Leslie, Robert Hutton ja Dane Clark. "Hollywood kanttiini" on merkittävä myös monista sen ajan tähdistä, jotka esiintyvät omina itsenään cameorooleissa. Elokuva sijoittuu Kalifornian Los Angelesiin. "Hollywood kanttiini" sai kolme Oscar-ehdokkuutta.


title: Hollywood kanttiini

text: "Hollywood kanttiinissa" tekevät cameoroolin The Andrews Sisters, Jack Benny, Joe E. Brown, Eddie Cantor, Kitty Carlisle, Jack Carson, Joan Crawford, Helmut Dantine, Bette Davis, Faye Emerson, Victor Francen, John Garfield, Sydney Greenstreet, Alan Hale, Paul Henreid, Andrea King, Peter Lorre, Ida Lupino, Irene Manning, Nora Martin, Joan McCracken, Dolores Moran, Dennis Morgan, Janis Paige, Eleanor Parker, William Prince, Joyce Reynolds, John Ridgely, Roy Rogers, S. Z. Sakall, Zachary Scott, Alexis Smith, Barbara Stanwyck, Craig Stevens, Joseph Szigeti, Donald Woods ja Jane Wyman.


title: Hollywood kanttiini

text:
Kaksi sotilasta lomallaan viettävät kolme yötä Hollywood Canteenissa ennen kuin palaavat takaisin velvollisuuksiensa pariin merelle. Slim Green (Hutton) on miljoonas G.I. Canteenissa ja voittaa siten treffit Joan Leslien kanssa. Toinen G.I., kersantti Nowland (Clark), pääsee tanssimaan Joan Crawfordin kanssa. Canteenin perustajat Bette Davis ja John Garfield kertovat Canteenin historiasta. Sotilaat nauttivat erilaisista musikaalinumeroista, joita esittää Hollywoodin suurimmat tähdet.
"Hollywood kanttiinin" tuotanto alkoi 5. kesäkuuta vuonna 1944. Elokuva kuvattiin Warner Brothersin studioilla Kalifornian Burbankissa. Tuotanto kesti aina 31. elokuuhun saakka.


title: Hollywood kanttiini

text: Ann Sheridanin oli tarkoitus näytellä naispääosa, mutta hän kieltäytyi roolista, koska hänestä käsikirjoitus oli liian epärealistinen. "Hollywood kanttiini" oli Crawfordin ensimmäinen Warner Brothers -elokuva. Hän oli allekirjoittanut sopimuksen WB:n kanssa vuonna 1943.


title: Hollywood kanttiini

text: "Hollywood kanttiini" sai ensi-iltansa Yhdysvaltain New Yorkissa 15. joulukuuta vuonna 1944. Maanlaajuinen ensi-ilta oli 31. joulukuuta vuonna 1944. Suomessa elokuva julkaistiin 26. heinäkuuta vuonna 1946. "Hollywood kanttiini" oli taloudellinen että kriittinen menestys. Elokuva tuotti Yhdysvalloissa ja Kanadassa 4,2 miljoonaa dollaria. Maailmanlaajuisesti elokuva tuotti 5,4 miljoonaa dollaria ja oli vuoden 1944 menestyneimpiä elokuvia.


title: Hollywood kanttiini

text: Vuonna 1945 "Hollywood kanttiini" sai kolme Oscar-ehdokkuutta: parhaan kappaleen "Sweet Dreams Sweetheart" (M. K. Jerome ja Ted Koehler), parhaan musiikin (Ray Heindorf) ja parhaan äänityksen (Nathan Levinson) ehdokkuudet.


title: Hollywood kanttiini

text: "Hollywood kanttiini" julkaistiin VHS:lle 24. heinäkuuta vuonna 1991 ja DVD:lle 11. marraskuuta vuonna 2008.


title: Jorma K. Jansson

text: Jorma K. Jansson (s. 1940) on suomalainen tietokirjailija, pakinoitsija ja sijoittaja. Hän on julkaissut artikkeleita, pakinoita, kirja-arvosteluja ym. vuodesta 1969 alkaen Päivän Sanomissa ja monissa muissa lehdissä. Novelli "Sitä kaupunkia ei enää ollut" julkaistiin kokoelmateoksessa "Huomenna kello yksitoista" (1975). Artikkeli "Ravit ja toto" julkaistiin Mitä missä milloin -kirjassa 1975. Kirja "Ravit toto ja V-5" ilmestyi Otavan kustantamana vuonna 1973. Jansson on käyttänyt nimimerkkejä Jana, Joakim ja Tiuski. Vuodesta 1988 alkaen hän on elättänyt itsensä sijoittajana eikä enää ole harrastanut kirjoittamista.


title: Dmitri Utšaikin

text: Dmitri Utšaikin (; 10. kesäkuuta 1980 Habarovsk, Venäjän SFNT, Neuvostoliitto – 31. maaliskuuta 2013) oli venäläinen jääkiekkoilija, pelipaikaltaan vasen laitahyökkääjä. Hän oli Amur Habarovskin kasvatti ja pelasi joukkueessa kaksi ottelua KHL:ssä sekä sitä edeltäneessä Venäjän superliigassa 140 runkosarja- ja kolme playoff-ottelua tehopistein 19+11=30 sekä keräten yhteensä 60 jäähyminuuttia. Kolme viimeisintä kauttaan Utšaikin vietti Kazakstanissa.


title: Dmitri Utšaikin

text: Utšaikin pelasi ensimmäiset miesten pelinsä Amur Habarovskin kakkosjoukkueessa, Venäjän kolmanneksi korkeimmalla sarjatasolla Pervaja Ligassa kaudella 1998–1999. Kaudella 2000–2001 hän debytoi sen Superliigajoukkueessa, jossa Utšaikin pelasi 15 runkosarjaottelua tehden kaksi maalia. Seuraavalla kaudella 2001–2002 hän pelasi Superliigassa 31 runkosarjaottelua tehopistein 7+6=13. Kaudeksi 2004–2005 Amur putosi sarjatasoa alemmas Vysšaja Ligaan, jossa joukkue pelasi kaksi kautta.


title: Dmitri Utšaikin

text: Kaudeksi 2008–2009 Superliigan tilalle perustettiin KHL, jossa Utšaikin pelasi vain kaksi ottelua, kunnes siirtyi ensin sarjatasoa alemmas Jugra Hanty-Mansijskin ja sittemmin Gazovik Tjumenin riveihin. Kaudella 2009–2010 hän jatkoi samassa sarjassa Jermak Angarskin joukkuessa ja kesken kauden 2010–2011 Utšaikin siirtyi Jermakin VHL-joukkueesta Kazakstanin mestaruussarjassa pelaavaan Irtyš Pavlodariin.


title: Dmitri Utšaikin

text: Kolmannella kaudellaan 2012–2013 Pavlodarissa, toisessa välieräottelussa Aristan Temirtaun Donatas Kumeliauskas taklasi Utšaikinia voimakkaasti. Hän sai iskun päähänsä, mutta pelasi silti vielä muutaman vaihdon pelissä. Utšaikin oli kuitenkin alkanut voimaan ottelussa huonosti ja hän palasi kotiinsa. Seuraavana yönä Utšaikin meni huonoon kuntoon, vaipui koomaan ja hän kuoli matkalla sairaalaan. Utšaikinin kuolinsyyksi todettiin aivoverenvuoto. Hän oli kuolleessan vain 32-vuotias.


title: Dmitri Utšaikin

text: Utšaikinilla oli kuollessaan raskaana oleva vaimo ja pieni tytär.


title: Eñaut Zubikarai

text: Eñaut Zubikarai Goñi (s. 26. helmikuuta 1984 Ondarroa, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Real Sociedadia.


title: Riccardo Agostini

text: Riccardo Agostini (s. 20. huhtikuuta 1994 Padova) on italialainen moottoriurheilija. Hän ei ole sukua legendaariselle ratamoottoripyöräilijälle Giacomo Agostinille.


title: Riccardo Agostini

text: Agostini aloitti karting-uransa vuonna 2000 ajaen kotimaassaan Italiassa suurimman osan urastaan. Hän siirtyi KF2 luokkaan vuonna 2010. Samana vuonna hän ajoi Formula Abarth -sarjassa voittaen yhden kilpailun sijoittuen sarjan 11:ksi. Vuonna 2011 Agostini jatkoi Formula Abarth -sarjassa sijoittuen Italian sarjassa seitsemänneksi ja Euroopan sarjassa kahdeksanneksi. Samana vuonna hän ajoi kaksi kilpailua Formula Pilota China -sarjassa. Vuonna 2012 Agostini voitti Italian Formula 3 -sarjan mestaruuden voittaen kuusi kilpailua kauden aikana. Vuonna 2013 Agostini kilpaili Auto GP World Series -sarjassa. Hän ajoi kahdeksan kilpailua saavuttaen yhden kolmossijan. Loppupisteissä hän sijoittui sarjan kymmenenneksi. Hän ajoi samana vuonna kaksi kilpailua Formula Renault 3.5 -sarjassa saavuttamatta pisteitä. Vuonna 2014 Agostini kilpaili Euroopan F3 -sarjassa. Hän ajoi yhdeksän kilpailua saavuttaen yhden pisteen. Samana vuonna hän siirtyi kesken kauden GP3-sarjaan ajaen Hilmer Motorsport -tallissa saavuttaen 18 pistettä. Vuonna 2015 Agostini kilpaili Italian Porsche Carrera Cup -sarjassa. Hän osallistui myös yhteen Porsche Supercup -sarjan osakilpailuun.


title: Ibn Taymiyyah

text: Taqi ad-Diin Ahmad ibn Taymiyyah (22. tammikuuta 1263–1328), koko nimi: Taqī ad-Dīn Abu ’l-’Abbās Aḥmad ibn ’Abd al-Ḥalīm ibn ’Abd as-Salām ibn Taymiyyah al-Ḥarrānī () oli islamin oppinut ("alim"), teologi ja loogikko. Hän eli mongolien valloitusten aikana. Hän kuului Ahmad ibn Hanbalin perustamaan koulukuntaan ja pyrki palauttamaan islamin siihen, mitä hän näki Koraanin ja sunnan aikaisempien tulkintojen olleen.


title: Meidän vastaeronneiden kesken

text: Meidän vastaeronneiden kesken on yhdysvaltalainen elokuva vuodelta 1940. Se perustuu Ben Hechtin ja Charles MacArthurin kirjoittamaan Broadwayn menestysnäytelmään "The Front Page" (1928, suom. "Etusivu" tai "Etusivun juttu") sanomalehden päätoimittajasta ja tähtireportterista. Elokuvaversion hauskuutta lisäsivät Charles Ledererin ja Morrie Ryskindin muokkaama käsikirjoitus sekä pääosanesittäjien improvisoimat repliikit. Tarinasta on tehty useita muitakin elokuvaversioita.


title: Meidän vastaeronneiden kesken

text: "Meidän vastaeronneiden kesken" valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen 14. parhaaksi komediaksi.


title: Meidän vastaeronneiden kesken

text: "Meidän vastaeronneiden kesken" on Yhdysvaltojen tekijänoikeuslakiin liittyvän laiminlyönnin takia niin sanotussa public domain -tilassa, jolloin siitä voi vapaasti julkaista kopioita. Elokuva on vapaasti nähtävillä myös monessa paikassa verkossa.


title: Naisen kasvot (vuoden 1941 elokuva)

text: Naisen kasvot () on George Cukorin ohjaama yhdysvaltalainen draamaelokuva vuodelta 1941. Draaman pääosissa ovat Joan Crawford, Melvyn Douglas ja Conrad Veidt. Suurin osa elokuvasta kerrotaan takaumina todistajien antaessa heidän lausuntojaan oikeussalissa.


title: Naisen kasvot (vuoden 1941 elokuva)

text:
"Naisen kasvot" perustuu Francis de Croissetin näytelmään "Il etait une fois", jonka pohjalta Donald Ogden Stewart ja Elliot Paul laativat käsikirjoituksen.
Näytelmän pohjalta on tehty vuonna 1938 ruotsalainen versio, "Naisen kasvot", jonka pääosaa näyttelee Ingrid Bergman. Metro-Goldwyn-Mayer toimi elokuvan tuotantoyhtiönä ja jakelijana.


title: Naisen kasvot (vuoden 1941 elokuva)

text:
"Naisen kasvot" sijoittuu Ruotsiin, missä Anna Holmin (Joan Crawford) tarina kerrotaan takaumina oikeudenkäynnin aikana. Nuori nainen nimeltä Anna Holm on syytettynä murhasta. Anna Holm on kiristäjä, joka johtuu hänen kasvojensa isosta arvesta. Anna halveksii kaikkia, jotka hän kohtaa. Kun plastiikkakirurgi korjaa tämän elämää haitanneen turmeltuman, se koskettaa Annaa syvällisesti, johon kuuluu sekä positiivisia että traagisesti negatiivisia vaikutuksia. Anna on kahden vaiheilla: toivosta aloittaa uusi elämä tai palata synkkään menneisyyteensä...
"Naisen kasvot" -elokuvan tuotanto alkoi 23. tammikuuta vuonna 1941. Elokuvaa kuvattiin MGM:n studioilla Kalifornian Culver Cityssä ja Idahon Sun Valleyssa. Elokuvan tuotanto päättyi 29. maaliskuuta 1941.


title: Naisen kasvot (vuoden 1941 elokuva)

text: "Naisen kasvot" sai ensi-iltansa Yhdysvaltain New Yorkissa 15. toukokuuta vuonna 1941. Maanlaajuinen ensi-ilta oli 23. toukokuuta 1941. Suomessa elokuva sai ensi-illan 18. maaliskuuta vuonna 1945. "Variety" ylisti Crawfordin roolisuoritusta. Crawfordin roolisuoritusta Anna Holmina pidetään yhtenä hänen parhaistaan.


title: Naisen kasvot (vuoden 1941 elokuva)

text: Elokuvalla on Rotten Tomatoes -sivustolla sadan prosentin "tuore" arvosana, joka perustuu viiteen arvosteluun. Internet Movie Databasessa elokuvalla on 7,0 tähteä kymmenestä, joka perustuu tuhannen käyttäjän arviointiin.


title: Naisen kasvot (vuoden 1941 elokuva)

text: "Lux Radio Theater" lähetti 60-minuuttisen radiosovituksen elokuvasta 2. marraskuuta vuonna 1942, jolloin Conrad Veidt uusi elokuvaroolinsa. Veidt oli myös uusinut elokuvaroolinsa 19. huhtikuuta vuonna 1942 "The Screen Guild Theaterin" lähetyksessä, jolloin elokuvasta tehtiin 30-minuuttinen radiosovitus.


title: Naisen kasvot (vuoden 1941 elokuva)

text: Metro-Goldwyn-Mayer julkaisi elokuvan DVD:lle 12. helmikuuta vuonna 2008. VHS:lle elokuva oli julkaistu 24. kesäkuuta vuonna 1992.


title: Ferdinand Hodler

text: Ferdinand Hodler (14. maaliskuuta 1853 Bern – 19. toukokuuta 1918 Geneve) oli sveitsiläinen taidemaalari. Hänet tunnetaan nykyisin Sveitsin kuuluisimpana symbolismin ja jugend-tyylin aikakauden maalarina. Hodlerin myöhäiskauden pelkistettyjä ekspressionistisia maalauksia Alppien vuoristomaisemista pidetään tämän lajityypin eräänä kaikkein parhaimpana saavutuksena.


title: Ferdinand Hodler

text:
Ferdinand Hodler varttui vaatimattomissa olosuhteissa puusepän perheen vanhimpana lapsena, joka isänsä kuoleman jälkeen joutui jo 12-vuotiaana ansiotyöhön. Isäpuolensa maalariverstaan apulaisena hän perehtyi varhain värien sekoitukseen ja maalaustekniikoihin. Hän harjoitteli maisemamaalausta kopioimalla maalauksia Geneven "Rath"-museossa ja hankki ansioita liikekylttien maalarina. 1870-luvulla Hodler pääsi sveitsiläisen taiteilijan Barthélemy Mennin oppilaaksi ja työskenteli esikuvinaan ajan suuret ranskalaismestarit Camille Corot ja Gustave Courbet. 1880-luvulla hän alkoi löytää oman tyylinsä ja hänen ensimmäiset yksityisnäyttelynsä olivat Genevessä ja Bernin taidemuseossa 1885 ja 1887. Vuonna 1890 syntynyt symbolistinen "Yö" ("Die Nacht") oli Hodlerin läpimurtoteos. Monumentaalinen maalaus kuvasi nukkuvia ihmishahmoja, jotka edustivat yön piilotajuisia ulottuvuuksia kuten unelmointia, seksuaalisuutta ja kuolemankauhua. Ensi kertaa näytteille pantaessa se herätti paheksuntaa ja sitä kritisoitiin ”siveettömyydestä”.
"Yössä" samoin kuin sitä seuranneissa maalauksissa "Elämän uuvuttamat" ("Die Lebensmüden", 1892), "Eurytmia" ("Eurythmie", 1895), "Päivä" ("Der Tag", 1900) ja "Pyhä hetki" ("Heilige Stunde", 1907) tuli näkyviin Hodlerin "parallelismiksi" nimeämä tyylillinen periaate. Kuvatut nais- ja mieshahmot on sommiteltu ankaran symmetrisesti ja niiden asennot ja liikkeet rytmittyvät toistuen kuin hypnoottisen pakon valtaamana. Tällä Hodler omien sanojensa mukaan halusi ilmaista luonnonesineiden ja ihmisten ykseyttä, samankaltaisuutta ja harmoniaa.


title: Ferdinand Hodler

text:
Vuosisadan vaihteessa Hodler toteutti suuria heroisoivia historia-aiheisia tilausteoksia kuten Sveitsin kansallismuseoon Zürichissä maalattu fresko "Paluu Marignanon taistelusta" ("Der Rückzug von Marignano", 1899) sekä Saksassa Hannoverin raatihuoneen istuntosaliin valmistunut "Yksimielisyys" ("Einmütigkeit", 1913). Pariisin maailmannäyttelyssä 1900 hän sai kultamitalin näytteillä olleista maalauksistaan. Mainetta saavuttanut taiteilija kutsuttiin myös Wienin, Berliinin ja Münchenin Sezession-ryhmien jäseneksi.Vuonna 1904 Hodler oli "Wiener Secessionin" 19. näyttelyn kunniavieras.
Sveitsin Alppien vuoristo- ja järvimaisemat olivat yksi Hodlerin taiteen suuria elämänteemoja. 1910-luvulla hänen symbolistis-koristeelliset maisemamaalauksensa alkoivat muuttua yhä pelkistetymmiksi. Sommittelun ankaruus ja värienkäsittelyn rohkeus heijastelivat siirtymistä varhaisekspressionistiseen ilmaisuun. Muistokirjoituksessaan 1918 Henry van de Velde totesi, että Hodler on ainoana taiteilijana kyennyt vangitsemaan kankaalle vuoriston yksinkertaisuuden ja suuruuden. ”Ensimmäistä kertaa meidät vihitään vuorenhuippujen ja pilvien dramaattiseen kosketukseen. Edessämme on niiden yhtymisen mysteeri: viekottelevaa lempeyttä, villejä syleilyjä, vihaista raivoa.”


title: Ferdinand Hodler

text: Vuonna 1908 Hodler tutustui tulevaan puolisoonsa ranskalaissyntyiseen Valentine Godé-Dareliin, joka esiintyi mallina useissa hänen maalauksissaan. Vuonna 1914 vakavasti sairastuneesta vaimostaan Hodler piirsi ja maalasi koskettavan sarjan muotokuvia, joissa kuvastui epätoivoinen kuolinkamppailu. Pariskunnan tyttärestä Paulette Magnenat-Hodlerista tuli myös taidemaalari. Hodlerin poika aikaisemmasta avioliitosta, Hector Hodler, perusti Genevessä esperanton maailmanjärjestön.


title: Ferdinand Hodler

text: Ensimmäisen maailmansodan sytyttyä 1914 Hodler geneveläisine ystävineen allekirjoitti julkilausuman, jossa voimakkaasti paheksuttiin Saksan armeijaa Reimsin katedraalin tahallisesta pommittamisesta ja arvokkaan rakennusmuistomerkin tuhoamisesta. Tämän seurauksena Hodler joutui Saksassa parjausten kohteeksi ja hänet erotettiin maan taiteilijaseuroista. Kotimaassaan Sveitsissä hänen taiteensa arvostus kasvoi. Viimeisinä elinvuosinaan Hodler toimi Geneven taidekoulun ("Ecole des Beaux-Arts in Genf") maalauksen opettajana. Vuonna 1917 Zürichin taidehallissa järjestettiin hänen teostensa suuri retrospektiivi.


title: Travis Binnion

text: Travis Binnion (s. 10. marraskuuta 1986 Derby, Englanti, Yhdistynyt kuningaskunta) on irlantilainen jalkapalloilija. Pelipaikaltaan hän on puolustaja.


title: Travis Binnion

text: Binnion siirtyi kaudeksi 2008 englantilaisesta Sheffield Unitedista suomalaiseen IFK Mariehamniin. Siellä hän pelasi kuusi Veikkausliigan ottelua, joista ensimmäisen 28. huhtikuuta kotikentällä Helsingin Jalkapalloklubia vastaan. Binnionin peliaika jäi vähäiseksi lonkkavaivojen vuoksi, eikä sopimusta kauden päätteeksi jatkettu, vaan hän palasi marraskuussa 2008 Englantiin.


title: Alexandru Marca

text: Alexandru Marca (s. 30. toukokuuta 1969 Cluj-Napoca, Romania) on romanialainen jalkapalloilija. Pelipaikaltaan hän oli hyökkäävä keskikenttäpelaaja. Marca on 175 senttimetriä pitkä ja painaa 70 kilogrammaa.


title: Alexandru Marca

text: Marca pelasi kaudella 2000 15 Veikkausliigan ottelua Tampere Unitedissa. Hän edusti Suomessa myös Nokian Pyryä (2000) ja Närpes Kraftia (2001–2007). Kotimaassaan Romaniassa Marca oli ennen Suomeen tuloaan ehtinyt edustaa Universitatea Clujia, Politehnica Timisoaraa ja CSM Resitaa.


title: Emmanuel Piget

text: Emmanuel Piget (s. 25. helmikuuta 1984 Cognac) on ranskalainen moottoriurheilija. Hän aloitti uransa kilpailemalla karting-sarjoissa vuosina 1997–2000. Vuosina 2001–2002 Piget kilpaili Eurocup Formula Renault -sarjassa. Vuosina 2002–2004 Piget kilpaili Ranskan Formula Renault -sarjassa. Vuonna 2006 Piget kilpaili Espanjan F3-sarjassa. Tämän jälkeen Piget piti taukoa kilpailemisesta kunnes kilpaili vuosina 2009–2010 European F3 Open -sarjassa parhaana tuloksinaan kaksi kolmossijaa pääsarjassa ja yksi voitto Copa de España -luokassa. Pidettyään jälleen taukoa Piget kilpaili vuonna 2013 kaksi kilpailua Formula Renault 3.5 -sarjassa uudessa Zeta Corse -tallissa.


title: Trollywood

text: Trollywood on kutsumanimi ruotsalaisen Trollhättanin elokuvateollisuudelle. Siellä työskentelee Film i Väst -yritys. Trollhättanissa, Uddevallassa ja lähialueilla on kuvattu esimerkiksi elokuvat "Dancer in the Dark", "Under solen", "Tsatsiki, mutsi ja poliisi", "Fucking Åmål" ja "Kimpassa". Trollywoodissa on tuotettu 65 prosenttia ruotsalaisista elokuvista.


title: Trollywood

text: Toiminta aloitettiin 1990-luvulla, kun alueella oli työttömyyttä ja sen takia piti laajentaa elinkeinoelämän toimintaa uusille aloille. Vuonna 2004 kaupungin elokuvateollisuus työllisti 2000 ihmistä.


title: Jalkapallon Suomensarjan kausi 1959

text:
Suomensarjan kausi 1959 oli Suomen toiseksi korkein sarjataso Suomessa kaudella 1959. Suomensarja pelattiin kolmessa kymmenen joukkueen lohkossa.
Lohkovoittajat nousivat seuraavaksi kaudeksi mestaruussarjaan ja kunkin lohkon viimeinen putosi maakuntasarjaan.


title: Partasimput

text: Partasimput (Agonidae) on simppukaloihin kuuluva heimo. Heimon lajeja tavataan kylmistä ja lauhkeista vesistä Atlantista ja Tyynestämerestä.


title: Partasimput

text: Varhaisimmat partasimppujen heimoon kuuluvien lajien fossiilit on ajoitettu eoseenikaudelle. Nykyään heimoon luetaan kuuluvaksi lähteestä riippuen 20–22 sukua ja 44–47 lajia. Heimo jaetaan 6 alaheimoon, jotka ovat "Agoninae", "Anoplagoninae", "Bathyagoninae", "Bothragoninae", "Brachyopsinae" ja "Hypsagoninae". Kooltaan partasimppulajit ovat 6–42 cm pitkiä ja ruumiin rakenteeltaan ne ovat pitkänomaisia ja niiden ruumis suippenee pyrstöä kohden. Tyypillisiä piirteitä ovat luulevyjen peittämä ruumis, suun alla sijaitsevat viiksisäikeet ja kookkaat rintaevät. Selkäeviä voi olla 1 tai 2. Partasimpuilla ei ole uimarakkoa.


title: Partasimput

text: Suurinta osaa partasimppulajeista tavataan Atlantin ja Tyynenmeren pohjoisosista ja Jäämerestä ja 2 lajia elää Etelä-Amerikan eteläosan lauhkeissa vesissä. Useat heimon lajeista elävät matalahkossa vedessä, mutta "Bathyagonus nigripinnis" on syvänveden kala, jota on tavattu aina 1 300 metrin syvyydestä. Partasimppujen ravintoa ovat äyriäiset ja monisukasmadot.


title: Inkeri Suvio

text: Inkeri Suvio (s. noin 1930) on suomalainen näyttelijä. Hän muutti 1950-luvulla Yhdysvaltoihin. Hänen sisarensa on Aira Samulin..


title: Gyeongsang

text: Gyeongsang on Korean historiallinen maakunta. Se on jaettu kahteen osaan, Pohjois-Gyeongsangiin ja Etelä-Gyeongsangiin. Maakunta muodostettiin Goryeon dynastian kaudella.


title: Super Mario Bros. (täsmennyssivu)

text: Super Mario Bros. voi tarkoittaa seuraavia:


title: Pelle Positiivi ja Sinisilmä

text: Pelle Positiivi ja Sinisilmä on 20-osainen tv-sarja, jossa Pelle Positiivi ja hänen hevosensa Sinisilmä seikkailevat kotipihallaan ja ihmettelevät nykymaailmaa pellemäisellä tavallaan. Toisinaan apuun tarvitaan myös Taikaratsastaja Vladimir (Vladimir Georgiev) ja hänen hevosensa Kiharaharja. Ohjelmaa esitettiin MTV3-kanavalla vuosina 2003–2005. Alfatv uusi sarjan kesällä 2015


title: Pelle Positiivi ja Sinisilmä

text: Suurimman osan jaksoista käsikirjoitti Tiina Lepistö-Georgiev ja ohjasi Jari Kivimäki. Yhden jakson ("Hurja hotelliseikkailu") on käsikirjoittanut Kosti Kotiranta. Joulukuussa 2005 (6.12. ja 31.12.) ja uusintana presidentinvaalien alla 2006 esitetyt "Sopiva pressaks" -jaksot käsikirjoittivat Mikko Kartano ja Juha Virekoski, joka myös ohjasi jaksot.


title: Brittney Griner

text: Brittney Yevette Griner (s. 18. lokakuuta 1990 Waco, Texas) on yhdysvaltalainen koripalloilija. Hän edustaa tällä hetkellä WNBA-liigan Phoenix Mercuryä. Ennen ammattilaisuraansa Griner pelasi yliopistokoripalloa Baylorin yliopiston joukkueessa.


title: Brittney Griner

text: Griner oli WNBA:n vuoden 2013 varaustilaisuuden ensimmäinen varaus. Myös NBA-joukkue Dallas Mavericksin omistaja Mark Cuban ilmoitti julkisesti olevansa kiinnostunut Grinerin varaamisesta vuoden toisella kierroksella. Hän voitti WNBA:n mestaruuden kaudella 2014.


title: Brittney Griner

text: Yhdysvaltain maajoukkueen pelaajana Griner on voittanut maailmanmestaruuden Turkissa 2014 ja Espanjassa 2018 sekä olympiakultaa Rio de Janeirossa 2016.


title: Messenger

text: Messenger voi tarkoittaa seuraavia asioita:


title: Jääpallon Ruotsin-mestaruuskilpailut 1928

text: Vuoden 1928 jääpallon Ruotsin-mestaruuskilpailujen loppuottelussa kohtasivat IK Göta ja IK Sirius.


text: 1. tammikuuta


text: 6. tammikuuta


text: Uusintaottelu 7. tammikuuta


text: 8. tammikuuta


text:
15. tammikuuta
22. tammikuuta
29. tammikuuta
5. helmikuuta
19. helmikuuta 1928 Tukholmassa.


title: Neogobius

text: Neogobius on ahvenkalojen lahkon ("Perciformes") ja tokkojen heimoon ("Gobiidae") kuuluva kalasuku. Suvun lajeista mustatäplätokko esiintyy suomessa vieraslajina.


title: Neogobius

text: Sukuun kuuluu viisi lajia.http://www.fishbase.org/identification/SpeciesList.php?genus=Neogobius


title: Tokkomaiset

text: Tokkomaiset (Gobioidei) on ahvenkalojen (Perciformes) lahkoon kuuluva kalojen alalahko.


title: Tokkomaiset

text: Alalahkoon kuuluu kahdeksan heimoa.


Tokkomaiset


title: Yahagi (1911)

text: Yahagi () oli Keisarillisen Japanin laivaston toukokuussa 1912 valmistunut Chikuma-luokan panssarikansiristeilijä. Alus poistettiin alusluettelosta vuonna 1940, ja se romutettiin vuonna 1947.


title: Yahagi (1911)

text: Alus tilattiin Mitsubishin telakalta Nagasakista osana vuoden 1907 hankintoja. Sen köli laskettiin 20. kesäkuuta 1910, ja alus laskettiin vesille 3. lokakuuta 1911. Alus valmistui 27. heinäkuuta 1912.


title: Niin tapahtui Pariisissa

text: Niin tapahtui Pariisissa () on vuonna 1942 ensi-iltansa saanut Jules Dassinin ohjaama yhdysvaltalainen sotadraamaelokuva, jonka pääosissa ovat Joan Crawford, John Wayne ja Philip Dorn.


title: Niin tapahtui Pariisissa

text: Elokuvan käsikirjoituksen laativat Jan Lustig, Marvin Borowsky ja Marc Connelly Leslie Bush-Feketen alkuperäisen tarinan pohjalta. Joseph L. Mankiewicz tuotti elokuvan ja Metro-Goldwyn-Mayer toimi elokuvan tuotantoyhtiönä ja jakelijana.


title: Niin tapahtui Pariisissa

text: "Niin tapahtui Pariisissa" sijoittuu vuoden 1940 Pariisiin ja toisen maailmansodan pyörteisiin. Ranskalaisnainen Michele de la Becque (Crawford) epäilee varakkaalla rakastajallaan olevan natsiyhteyksiä ja yrittää auttaa amerikkalaista lentäjää pakenemaan maasta ja natsien kynsistä.


title: Niin tapahtui Pariisissa

text: Elokuvan kuvaukset alkoivat 30. kesäkuuta 1942 ja päättyivät 9. syyskuuta 1942. Lisäotokset otettiin 15. syyskuuta 1942.


title: Niin tapahtui Pariisissa

text: Alun perin elokuvan ensi-illan ajankohtaksi oli suunniteltu helmikuu 1943 ja elokuvan nimike olisi ollut "Reunion", mutta ensi-iltaa siirrettiin jouluun 1942 Ranskassa käydyn sodan kiinnostuksen takia.


title: Niin tapahtui Pariisissa

text: "Niin tapahtui Pariisissa" sai ensi-iltansa Yhdysvalloissa 25. joulukuuta 1942. Isossa-Britanniassa elokuva julkaistiin 24. toukokuuta 1943. Isossa-Britanniassa elokuvasta käytettiin nimikettä "Mademoiselle France". Muu nimike elokuvalle on myös "Reunion". Suomessa elokuva sai ensi-illan 18. helmikuuta 1945. "Film Daily" kehui elokuvaa: ”Elokuvan on ohjannut taitavasti Jules Dassin ja Joseph L. Mankiewicz on antanut elokuvalle ensiluokkaisen tuotannon.”


title: Niin tapahtui Pariisissa

text: Vuosia elokuvan tekemisen jälkeen Joan Crawford sanoi "Niin tapahtui Pariisissa" -elokuvasta: ”Voi Luoja. Jos on kuolemanjälkeinen elämä ja minua tullaan rankaisemaan synneistäni, tämä on yksi niistä elokuvista, jotka minut pakotetaan katsomaan yhä uudelleen ja uudelleen. Molemmat John Wayne ja minä olimme tajuttomia, eikä vain typerän käsikirjoituksen takia, vaan me olimme niin yhteensopimattomia. Hanki John pois satulasta ja olet saanut ongelmia.”


title: Niin tapahtui Pariisissa

text: "Niin tapahtui Pariisissa" julkaistiin VHS:lle 5. joulukuuta 1990 ja DVD:lle 22. toukokuuta 2007.


title: The Way Back

text: The Way Back on vuonna 2010 ensi-iltansa saanut Peter Weirin ohjaama draamaelokuva. Elokuva oli Oscar-ehdokkaana parhaasta maskeerauksesta vuonna 2010


title: The Way Back

text: Toisen maailmansodan alkuvaiheessa puolalainen upseeri Janusz Wieszczek (Jim Sturgess) on jäänyt puna-armeijan sotavangiksi ja on kuulusteltavana. Koska Wieszczek ei suostu puhumaan, hänen vaimonsa tuodaan kuulusteluhuoneeseen. Vaimo sanoo väkinäisesti väärän todistuksen, minkä perusteella Wieszczek määrätään 20 vuodeksi vankeuteen Siperiaan.


title: The Way Back

text: Vankityöleirillä Janusz tutustuu vankiin nimeltä Khabarov, joka on ollut jo monta vuotta vankeudessa ja jolla on pakosuunnitelma. Januszin tutustuessa muihin vankeihin selviää, että Khabarov on huijannut ennen vankeja yrittämään pakoa.


title: Parvzya

text: Parvzya on puolalaisen black metal -yhtyeen Mastiphalin toinen studioalbumi. Se julkaistiin vuonna 2011 levymerkillä Witching Hour Productions.


title: With Hearts Toward None

text: With Hearts Toward None on puolalaisen black metal -yhtyeen Mgłan toinen studioalbumi. Se julkaistiin vuonna 2012 levymerkillä Northern Heritage.


title: Trampolino Italia

text: Trampolino Italia on käytöstä poistettu hyppyrimäki Cortina d’Ampezzossa Italiassa.


title: Trampolino Italia

text: Ensimmäinen hyppyrimäki Cortina d’Ampezzoon rakennettiin vuonna 1923, silloisen puisen Trampolino Franchetti -mäen K-piste sijaitsi 40 metrissä. Vuonna 1926 mäkeä suurennettiin vuoden 1927 hiihdon maailmanmestaruuskilpailuja varten. Uuden mäen K-piste oli 52 metrissä, silloisesta mäestä oli mahdollista hypätä yli 50 metriä.


title: Trampolino Italia

text: Vuonna 1939 Trampolino Franchetti -mäki purettiin ja tilalle rakennettiin vuonna 1940 uusi puinen hyppyrimäki vuoden 1941 hiihdon maailmanmestaruuskilpailuja varten. Puisen tornin korkeus oli 48 metriä ja K-piste sijaitsi 75 metrissä. Mäen nimi muutettiin Trampolino Franchettista Trampolino Italiaksi.


title: Trampolino Italia

text: Talviolympialaisia varten piti rakentaa kokonaan uusi hyppyrimäki. Vanhan puisen hyppyrimäen purkaminen aloitettiin 15. huhtikuuta 1955 ja uusi betoninen K72 -hyppyrimäki valmistui syyskuussa 1955, mäessä oli epävirallinen HS-piste 86,5 metrissä. Virallisia avajaisia vietettiin 8.12.1955. Mäki oli yksi aikansa edistyksellisempiä hyppyrimäkiä. Sittemmin K-piste siirrettiin 90 metriin ja HS-piste 92 metriin. Vuonna 1990 FIS-sertifikaatti umpeutui, eikä Italian hiihtoliitto ole remontoinut mäkeä. Tämän vuoksi mäkihyppytoiminta on loppunut hyppyrimäestä. Italialaisten mäkihyppääjien harjoittelupaikaksi vaihtui Trampolino dal Ben stadion.


title: Trampolino Italia

text: Mäessä on järjestetty hiihdon maailmanmestaruuskilpailut vuonna 1927 ja 1941. Talviolympialaiset järjestettiin mäessä vuonna 1956 ja talviuniversiadit vuonna 1985. Myös kautta aikain ensimmäinen maailmancupin osakilpailu järjestettiin Trampolino Italia-mäestä.


title: Trampolino Italia

text: Mäkihypyn maailmanmestaruuden vuonna 1927 voitti Tore Edman, vuoden 1941 kilpailun MM-arvo mitätöitiin. Vuoden 1956 olympialaisissa kilpailun voitti Antti Hyvärinen. Talviuniversiadit 1985 voitti Gennadi Prokopenko.


title: Trampolino Italia

text: James Bond -elokuva Erittäin salaisen yksi kohtaus on kuvattu Trampolino Italia -hyppyrimäestä. Kohtauksessa James Bond hyppää tornista alas laskettelusukset jalassaan.


title: Subjekti (lauseenjäsen)

text: Subjekti on lauseenjäsen. Se on lauseen ykkösargumentti, eli jokaisessa lauseessa on vähintään subjekti ja predikaatti. Tästä poikkeuksena ovat persoonattomat lauseet, jotka liittyvät yleensä säähän, esimerkiksi “Sataa vettä.”


title: Subjekti (lauseenjäsen)

text: Lauseen subjekti on tavallisesti substantiivi tai pronomini, mutta se voi olla myös adjektiivi, numeraali, lause tai nominaalimuoto. Suomessa subjektiksi riittää myös verbin taipunut muoto (kuten “juoksen”) eikä ilmisubjektia tällöin tarvita. Subjekti ei ole suomen kielessä niin välttämätön kuin se on esimerkiksi ruotsissa tai englannissa.


title: Subjekti (lauseenjäsen)

text: Subjektin määrittämiseksi on alla mainittuja muoto- ja merkitystason kriteereitä, jotka eivät usein kaikki toteudu.


title: Subjekti (lauseenjäsen)

text:
Merkitystason kriteereitä:
Muototason kriteerejäPrototyyppinen subjekti toteuttaa kaikki edellä mainitut kriteerit. Usein kuitenkin vain osa ehdoista toteutuu, jolloin subjektin määritteleminen on vaikeaa tai tulkinnanvaraista.


title: Subjekti (lauseenjäsen)

text: ESIMERKKI: "Liisa on luokan kaunein tyttö. Häneen ovat rakastuneet kaikki pojat."


title: Subjekti (lauseenjäsen)

text: Edeltävän esimerkin toisessa lauseessa "Liisa/hän" on lauseen (ensimmäisestä lauseesta tunnettu) teema, mutta agentiivisin lauseenjäsen on kuitenkin "kaikki pojat". Muodollisilla kriteereillä taas "Liisa/hän" sijoittuu lauseen etukenttään. Nominatiivilla koodataan ja verbikongruenssin laukaisee kuitenkin "kaikki pojat". Useimmat suomen kieliopit määrittelevät lauseen subjektiksi "kaikki pojat".


title: Subjekti (lauseenjäsen)

text: Subjekti on ongelmallinen käsite kielissä, jotka eivät ole nominatiivi-akkusatiivi -kieliä. Ergatiivi-absolutiivi -kielissä "subjektia" koodataan eri sijamuodolla tai adpositiolla riippuen siitä, onko lause transitiivinen (ergatiivilla) vai intransitiivinen (absolutiivilla).


title: Subjekti (lauseenjäsen)

text: Esim. ruotsin lauseessa "Stenen såg pojken." voidaan "pojke" olettaa agentinkaltaisimmaksi argumentiksi luonnollisen semantiikan avulla. Kivet harvoin näkevät poikia. Mikään edellä mainituista muodollisista koodauskriteereistä ei kuitenkaan tue "pojke"n analysoimista subjektiksi. Kielessä ei ole verbikongruenssia. Substantiivilauseke ei sijoitu etukenttään, eikä morfologista sijamerkintää ole kummassakaan substantiivilausekkeessa. Yksittäisestä lauseesta ei voi sanoa mitään lauseiden välisistä suhteista.


title: Hiihdon Suomen-mestaruuskilpailut 1922

text: Hiihdon Suomen-mestaruuskilpailut 1922 pidettiin Jyväskylässä 4.–5. maaliskuuta ja Iisalmella 18.–19. maaliskuuta 1922.


title: Hiihdon Suomen-mestaruuskilpailut 1922

text: Kilpailu käytiin 19. maaliskuuta klo 8 aamulla Iisalmessa. Matkaan lähti 11 hiihtäjää, joista 3 keskeytti.


title: Hiihdon Suomen-mestaruuskilpailut 1922

text: Kilpailu käytiin Jyväskylässä 5.3. Osanottajia 28, joista 19 hiihti loppuun. Keskeyttäneiden joukossa Collin, Manne Vuorinen, Siukko ja Alestalo.


title: Hiihdon Suomen-mestaruuskilpailut 1922

text: Kilpailu käytiin Iisalmessa 19. maaliskuuta.


title: Hiihdon Suomen-mestaruuskilpailut 1922

text: Kilpailu käytiin Jyväskylässä 4.3. Vain kaksi joukkuetta osallistui.


title: Hiihdon Suomen-mestaruuskilpailut 1922

text: Kilpailu käytiin Iisalmella 18.3. Ähtärin viides hiihtäjä oli mennyt Jyväskylään jaloittelemaan ja myöhästyi junasta, joten vaadittavaa viestin viisimiehisjoukkuetta ei saatu koottua. Ähtärin joukkue kuitenkin osallistui viestiin kilpailun ulkopuolella siten, että Matti Raivio hiihti kaksi osuutta.


title: Hiihdon Suomen-mestaruuskilpailut 1922

text: Kilpailu käytiin Jyväskylässä 5.3.


title: Hiihdon Suomen-mestaruuskilpailut 1922

text: Kilpailu käytiin Alppilassa 27.2.


title: Suuri rautatielakko (1877)

text: Suuri rautatielakko (1877) oli Yhdysvaltojen historian ensimmäinen maanlaajuinen työtaistelu. Se alkoi 14. heinäkuuta 1877 Länsi-Virginiassa ja tukahdutettiin 45 päivää myöhemmin osavaltioiden ja liittovaltion joukkojen avulla.


title: Suuri rautatielakko (1877)

text: Pitkän laman vaikutukset alkoivat Yhdysvalloissa vuonna 1873, kun maan suurin pankkiiriliike Jay Cooke ajautui konkurssiin. Yhdysvaltain talous romahti, ja joka neljäs rautatieyhtiö lopetti toimintansa. Työttömyys nousi 14 prosenttiin, ja palkkoja leikattin 45 prosentilla, noin yhteen dollariin päivässä. Presidentti Ulysses S. Grantin talouspolitiikka tuomittiin epäonnistuneeksi.


title: Suuri rautatielakko (1877)

text: Yhdysvaltain sisällissodan jälkeen rautateillä oli alkanut rakennusbuumi. Uusia ratoja rakennettiin 55 000 kilometriä vuosien 1866 ja 1873 välillä. Ala oli maan toiseksi suurin työllistäjä maatalouden jälkeen, ja keinottelijat sijoittivat liikaa rahaa rautateihin aiheuttaen ylikuumenemisen.


title: Suuri rautatielakko (1877)

text: Vuoden 1876 presidentinvaaleissa Rutherford B. Hayes voitti vastaehdokkaansa yhdellä valitsijamiesäänellä, vaikka oli saanut vähemmän ääniä kansalta. Vaalitulos lisäsi yhteiskunnallisia jännitteitä ja epäluottamusta poliitikkoja ja talouselämän johtajia kohtaan.


title: Suuri rautatielakko (1877)

text: Lakko alkoi Länsi-Virginian Martinsburgissa 14. heinäkuuta 1877. Kuvernööri määräsi osavaltion suojelukaartin murtamaan lakon, mutta sotilaat kieltäytyivät käyttämästä voimaa rautatieläisiä vastaan, jolloin kuvernööri hälytti liittovaltion joukot apuun.


title: Suuri rautatielakko (1877)

text: Marylandissä kansalliskaarti ampui kymmenen lakkolaista ja haavoitti useita. Presidentti lähetti liittovaltion joukkoja ja merijalkaväkeä Baltimoreen.


title: Suuri rautatielakko (1877)

text: Lakon verisimmät yhteenotot tapahtuivat Pittsburghissa. Rosvoparoni Thomas A. Scott ehdotti, että lakkolaiset täytyy panna ”muutaman päivän kivääridieetille ja katsoa mitä he pitävät sellaisesta leivästä”. Paikalliset miliisit tappoivat 20 ihmistä, jonka jälkeen väkijoukko piiritti heidät veturitalliin. 22. heinäkuuta miliisit ampuivat tiensä ulos tallista ja tappoivat 20 ihmistä lisää paetessaan Pittsburghista.


title: Suuri rautatielakko (1877)

text: Muita Pennsylvanian kaupunkeja, joissa kuoli useita lakkolaisia, olivat Philadelphia, Reading, Shamokin ja Scranton. Kahdessa jälkimmäisessä ei aina edes käytetty virallisia sotilaallisia joukkoja, vaan satunnaisesti koottuja epäsäännöllisiä ryhmiä, joille vain annettiin aseet. Yksi tällainen joukkio sai myöhemmin murhasyytteet, mutta ketään heistä ei tuomittu.


title: Suuri rautatielakko (1877)

text: Chicagon mellakoissa kuoli 20 miestä ja poikaa lakkolaisten riveistä. Chicago Times julisti otsikossaan: ”Terrori vallitsee, Chicagon kadut luovutettu ulvoville varkaille ja kurkunleikkaajille”.


title: Suuri rautatielakko (1877)

text: St. Louisissa rautatielakko laajeni useiden alojen yleislakoksi, jossa vaadittin kahdeksantuntista työpäivää ja lapsityövoiman kieltoa. Kyseessä oli maan ensimmäinen yleislakko. Myös siellä poliisit ja sotilaat surmasivat ainakin 18 ihmistä.Suuren rautatielakon seurauksena ammattiyhdistysliikkeen jäsenmäärä Yhdysvalloissa kasvoi. 1880-luvulla maassa oli lähes kymmenentuhatta työtaistelua, ja vuoden 1886 aikana lähes 700 000 työntekijää oli lakossa. Vuonna 1884 Baltimoren ja Ohion rautatieyhtiö, joka oli aiemmin maksanut alan huonointa palkkaa, alkoi Yhdysvaltojen ensimmäisenä suurena työnantajana tarjota työntekijöilleen eläketurvaa. Sama yhtiö oli jo vuonna 1880 tarjonnut henkivakuutuksen ja tukea sairastuneille työläisilleen.


title: Suuri rautatielakko (1877)

text: Vuoden 1886 yleislakon ja Haymarketin verilöylyn jälkeen työväen järjestäytymisaste kääntyi laskuun. Pullmanin lakkona tunnettu työtaistelu käytiin touko-heinäkuussa 1894.


title: Suuri rautatielakko (1877)

text: Vuonna 2003 rautateiden varikkoalue Martinsburgissa, josta vuoden 1877 lakko oli alkanut, julistettiin Yhdysvaltojen historialliseksi maamerkiksi.


title: Śmierć

text: Śmierć on puolalaisen black metal -yhtyeen Witchmasterin EP-levy. Se julkaistiin vuonna 2012 levymerkillä Witching Hour Productions.


title: Tähdenlento Hollywoodissa

text:
Tähdenlento Hollywoodissa () on vuonna 1949 ensi-iltansa saanut David Butlerin ohjaama yhdysvaltalainen musikaalikomediaelokuva, jonka pääosissa ovat Doris Day, Dennis Morgan ja Jack Carson. "Tähdenlento Hollywoodissa" parodioi
elokuvantekoa Hollywoodissa ja mitä tapahtuu kulissien takana. Elokuva kertoo Warner Brothersin elokuvatähti Jack Carsonista (Carson), jonka kanssa kukaan ei halua työskennellä. Tällöin Carson päättää etsiä jonkun tuntemattoman hänen vastanäyttelijäkseen.


title: Tähdenlento Hollywoodissa

text: Elokuvan oli käsikirjoittanut Jack Rose ja Melville Shavelson I. A. L. Diamondin tarinan pohjalta. Elokuvan tuottajana oli Alex Gottlieb. Warner Bros. oli elokuvan tuotantoyhtiönä ja jakelijana. "Tähdenlento Hollywoodissa" oli Dayn kolmas elokuva (ja kolmas, jossa hänellä oli vastanäyttelijänään Carson) ja ensimmäinen, joka kiinnitti laajaa huomiota häneen.


title: Tähdenlento Hollywoodissa

text: Monet Warner Bros. -studion suurimmista tähdistä tekevät cameoroolin elokuvan aikana. Heitä ovat Errol Flynn (Judyn sulhanen), Gary Cooper, Joan Crawford, Edward G. Robinson, Sydney Greenstreet, Ray Heindorf, Danny Kaye, Eleanor Parker, Patricia Neal, Ronald Reagan ja Jane Wyman.


title: Tähdenlento Hollywoodissa

text: Kesäkuussa vuonna 1948 Dayn osallistuminen elokuvaan vahvistettiin. Carson ja Morgan tällöin oltiin jo palkattu. Tällöin elokuvan nimikkeenä oli "Two Guys of the Nineties" ja Carsonin ja Morganin vaatimuksesta "Two Guys from Hollywood". Ironisesti Morgan oli aiemmin todennut haastattelussa, että hän ei koskaan tulisi näyttelemään enää elokuvassa, jossa on "Two Guys" nimikkeen osana.


title: Tähdenlento Hollywoodissa

text: Elokuvan tuotanto alkoi 20. elokuuta 1948 ja päättyi 16. lokakuuta 1948. "Tähdenlento Hollywoodissa" kuvattiin Technicolor-menetelmällä 1,4 miljoonan dollarin budjetilla. Elokuvan työnimenä oli "Two Guys and a Gal"."Tähdenlento Hollywoodissa" sai ensi-iltansa Yhdysvalloissa 1. elokuuta vuonna 1949. New Yorkin ensi-ilta oli 12. elokuuta ja maanlaajuinen 20. elokuuta. Suomessa elokuva julkaistiin 18. toukokuuta vuonna 1951. Ilmestyessään elokuva oli taloudellinen menestys; elokuva tuotti maailmanlaajuisesti 2 896 000 dollaria.


title: Tähdenlento Hollywoodissa

text: Kirjailija Tom Santopietro kirjoittaa kirjassaan "Considering Doris Day", joka käsittelee Doris Dayn uraa, että Crawfordin parodia hänen omasta "tunnetusta dramaattisesta" valkokangasimagosta on hauskin hetki elokuvassa. Kohtauksessa Crawford kuulee sattumalta, kun Jack Carson ja Dennis Morgan keskustelevat Doris Daysta ja ajattelee, että he käyttävät häntä hyväkseen. Hän singahtaa automaattisesti paikaltaan ja puhuu miehille melodramaattisesti (elokuvasta "Mildred Pierce – amerikkalainen nainen", 1945), joka on luonteenomaista Crawfordin valkokangasimagolle ja raivokkaana läimäyttää miehiä poskille. Carson kysyy "Mistä hyvästä tuo oli?" ja Crawford hymyilee, kohauttaa olkiaan ja sanoo: "Minä teen tuon kaikissa elokuvissani!"


title: Tähdenlento Hollywoodissa

text: "Tähdenlento Hollywoodissa" oli ehdokkaana parhaan kappaleen Oscar-palkinnon saajaksi vuonna 1950. Elokuva oli ehdokkaana laulusta "It’s a Great Feeling", jonka oli säveltänyt ja sanoittanut Jule Styne ja Sammy Cahn.


title: Tähdenlento Hollywoodissa

text: "Tähdenlento Hollywoodissa" julkaistiin VHS:lle 24. heinäkuuta vuonna 1991 ja DVD:lle 7. huhtikuuta vuonna 2009. DVD-julkaisu on " TCM Doris Day Collectionin" osana.


title: Action

text: Action voi tarkoittaa seuraavia:


title: Jatkuvuusleikkaus

text: Jatkuvuusleikkaus on elokuvan leikkaustyyli, jolla pyritään saamaan elokuvaan mahdollisimman ehjä aikajatkumo ja tapahtumien jatkuminen leikkauskohtien mahdollisimman luontevasti. Se on käytetyin leikkaustyyli erityisesti Hollywoodin ja länsimaiden kaupallisessa elokuvassa.


title: Jatkuvuusleikkaus

text: Tilallisen jatkuvuuden saavuttamiseksi käytetään esimerkiksi 180 asteen sääntöä. Sen perusteella kamera ei voi ylittää kuvitteellista toimintalinjaa eli "suojaviivaa". Kaksi keskustelevaa henkilöä, kävelevä henkilö tai liikkuva auto voivat muodostaa toimintalinjan, jota kamera ei säännön mukaan voi ylittää. Säännön tavoitteena on varmistaa, että esimerkiksi henkilöiden suhteellinen sijainti pysyy koko kohtauksen ajan samana. Lisäksi jatkuvuutta pyritään luomaan katseilla ja liikkeen jatkuvuudella, jonka avulla voidaan varmistaa, että kahden otoksen välinen liike on yhtenäistä tai samanaikaista.


title: Jatkuvuusleikkaus

text: Näytelmäelokuvissa suojaviivasääntöä voidaan rikkoa hetkellisesti esimerkiksi korostamaan päähenkilöiden hämmennystä kohtauksesta pois karanneen henkilön sijainnista. Television monikameratyössä sen sijaan suojaviivaa noudatetaan varsin tarkasti. Esimerkiksi palloiluottelun seuraaminen voisi olla mahdotonta jos hyökkäyssuunta vaihtuisi leikkauksessa kuvasta toiseen; siksi kaikki kamerat on sijoitettu kentän samalle puolelle. Poikkeuksena tästä voivat olla maalien taustalla tai yläpuolella olevat kamerat, joiden kuvia leikataan tv-lähetyksen kuvavirtaan vain uusintoina edellisistä, suojaviivasääntöä noudattavista kuvista. Monikameratuotantona toteutettavissa esittävän taiteen tallennuksissa, kuten yleisön edessä tapahtuvissa musiikkiesityksissä, suojaviivasäännöstä voidaan poiketa esimerkiksi käyttämällä välillä esiintyjien takaa yleisöön päin kuvattuja kuvia.


title: Sadan kukan kampanja

text: Sadan kukan kampanja oli Kiinan kommunistisen puolueen lyhyt avoimuuskampanja vuosina 1956–1957, jonka aikana kansalaisia kannustettiin ilmaisemaan vapaasti mielipiteensä ja tuomaan esiin järjestelmän epäkohtia. Nimitys tuli puoluejohtaja Mao Zedongin julistuksesta ”Antakaa sadan kukan kukkia”, joka tarkoitti erilaisten mielipiteiden ilmaisunvapautta. Maan johto yllättyi kriittisen palautteen määrästä ja kampanja lopetettiin pian. Vuonna 1957 järjestetyssä vastakkaisessa oikeistonvastaisessa kampanjassa monet kriittisiä näkemyksiä sadan kukan kampanjan aikana esittäneet vangittiin puolueen vihollisina.


title: Sadan kukan kampanja

text: Sadan kukan kampanjan taustalla oli toisaalta Neuvostoliitossa käynnistyneen destalinisaation esimerkki, toisaalta Kiinan kommunistisen puolueen johdossa voimistunut näkemys, että sosialismin pohjan luomisen jälkeen seuraavaksi olisi keskityttävä maan talouden kehittämiseen ja tähän tarvittiin kiinalaisen älymystön aktiivisempaa panosta. Toukokuussa 1956 pitämässään puheessa Mao sanoi ”"Antakaa sadan kukan kukkia ja sadan koulukunnan kilpailla"”. Hänen on katsottu viitanneen kukilla taiteiden ja koulukunnilla tieteiden vapauteen. Samaan aikaan taiteilijoiden ja kirjailijoiden vapauksia kritiikin esittämiseen lisättiin jonkin verran ja joidenkin länsimaisten elokuvien ja näytelmien esittäminen sallittiin. Tiede- ja taidepiirit esittivätkin jonkin verran arvostelua kommunistisen järjestelmän epäkohtia kohtaan, mutta tässä vaiheessa kritiikki oli melko varovaista.


title: Sadan kukan kampanja

text: Maon vaatimuksesta kommunistinen puolue käynnisti toukokuun 1957 alussa laajemman ja näkyvämmän ”työtapojen korjauskampanjan”, jonka aikana kaikkia kansalaisia innostettiin kritisoimaan epäkohtia puolueen toiminnassa. Puolueen kaaderit suhtautuivat kampanjaan epäillen, mutta Mao kannusti heitä helmikuussa 1957 puolueväelle pitämässään puheessa ”Kansan sisäisten ristiriitojen oikeasta käsittelemisestä”, jossa hän korosti eroa kansan esittämän hyödyllisen kritiikin ja puolueen vihollisten vaarallisen kritiikin välillä. Erityisesti kritiikkiä toivottiin älymystöltä ja kommunistisen puolueen rinnalla toimineilta pienpuolueilta.


title: Sadan kukan kampanja

text: Alun varovaisuuden jälkeen kiinalaiset innostuivat toukokuussa 1957 arvostelemaan äänekkäästi kommunistista puoluetta. Suuri osa esitetystä kritiikistä koski puoluekaaderien toimintatapoja ja sekaantumista kaikkiin mahdollisiin asioihin. Jotkut kuitenkin syyttivät myös puoluetta sosialismin aatteiden pettämisestä ja uuden hallitsevan yläluokan luomisesta, ja vaativat lisää kansalaisvapauksia. Varsinkin yliopisto-opiskelijat esittivät hyvin rohkeaa arvostelua ja vaativat yliopistoille autonomiaa ja riippumattomuutta puolueen ohjauksesta. Pekingin yliopistosta tuli hetkeksi itsenäisen opiskelijaliikkeen keskus. Puoluejohto säikähti pelätessään puolueenvastaisen liikehdinnän leviävän myös työläisten keskuuteen.


title: Sadan kukan kampanja

text: Puolueen ”korjauskampanjan” jälkeen oli jo etukäteen päätetty järjestää oikeistonvastainen kampanja, mutta se päätettiin aloittaa etuajassa. Suuri avoimuuskampanja keskeytettiin 8. kesäkuuta 1957, jolloin se oli ehtinyt kestää viisi viikkoa. Mao julisti toukokuussa puoluekaadereille lähettämässään salaisessa kiertokirjeessä, että taantumuksellisten oli sallittu esittää julkisesti mielipiteitään, jotta heidät saataisiin paljastettua ja tuhottua. Seuranneessa oikeistonvastaisessa kampanjassa hyökättiin kaikkia niitä vastaan, jotka olivat esittäneet kritiikkiä edellisen kampanjan aikana. Eri arvioiden mukaan 300 000 – 800 000 ihmistä joutui erilaisten rangaistusten kohteeksi, kuten maansisäiseen karkotukseen tai työleirivankeuteen. Virallisesti sadan kukan kampanjaa ei koskaan lopetettu.


title: Sadan kukan kampanja

text: Jotkut ovat myöhemmin väittäneet sadan kukan kampanjaa ennalta suunnitelluksi ansaksi, jolla toisinajattelijat houkuteltiin ilmiantamaan itsensä. Toisen näkemyksen mukaan kyseessä oli vilpittömissä mielin käynnistetty kokeilu, jonka lopputulokseen ei kuitenkaan oltu Kiinan johdossa tyytyväisiä. Erään tulkinnan mukaan sadan kukan kampanja oli Maon henkilökohtainen hanke, jota pääosa kommunistipuolueen johdosta ei missään vaiheessa hyväksynyt, ja sitä seurannut oikeistonvastainen kampanja oli Maon heille tekemä myönnytys.


title: Scorned

text: Scorned on puolalaisen death metal -yhtyeen Masachistin toinen studioalbumi. Se julkaistiin vuonna 2012 levymerkillä Selfmadegod Records.


title: KRIS

text: KRIS on eri puolille maailmaa levinnyt, alun perin Ruotsista lähtöisin oleva entisten vankien perustama järjestö, joka tarjoaa monipuolista apua ja tukea rikostaustaisille. Tavoitteena on rikoksesta tuomittujen selviytyminen rangaistuksen päättyessä ja niiden nuorten auttaminen, joilla on riski ajautua rikosuralle. KRIS:n periaatteita ovat päihteettömyys, rehellisyys, toveruus ja yhteisvastuullisuus.


title: KRIS

text: KRIS:n toiminta voidaan jakaa kolmeen osa-alueeseen. Näitä ovat vankilatyö, avotyö ja nuorisotyö. Pääpaino kaikessa toiminnassa on päihteettömän ja rikoksettoman elämäntavan tukeminen vertaiskokemuksen avulla.


title: KRIS

text: Vankilatyön tavoitteena on tukea vankeja ja vankilasta vapautuneita irtaantumaan päihde- ja rikoskierteestä, kannustaa päihteettömyyteen ja rikoksettomuuteen sekä edistää entisten rikollisten integroitumista yhteiskuntaan. Vankilatyössä pyritään jakamaan tietoa erilaisista mahdollisuuksista ja tukimuodoista, tuetaan vertaiskokemuksen kautta vankien muutosprosessia ja annetaan informaatiota vapautumiseen liittyvissä asioissa näin myötävaikuttaen uusintarikollisuuden vähentämiseen ja rikollisuutta ylläpitävän syrjäytymiskehityksen katkaisemiseen. Vankilatyö sisältää mm. henkilökohtaisia tukitapaamisia (vertaistukihenkilö, palveluohjaus, tukityö ja neuvonta), teemaryhmiä, intensiivistä lomatukea poistumisluvan aikana, tuetuttuja asiointilomia, portilta hakuja vapautuessa, palveluohjausta, opiskelu- ja työmahdollisuuksien kartoitusta sekä yhdessä tekemistä mm. erilaisten harrastusten parissa.


title: KRIS

text: Avotyö keskittyy pääosin toimintakeskuksista käsin tehtävään tukityöhön. Toimintakeskuksien tarkoituksena on tarjota rikostaustaisille matalan kynnyksen palveluita ja paikka, jossa voi viettää aikaa muiden päihteettömyyteen sitoutuneiden entisten rikollisten kanssa. Toimintakeskukset sisältävät mm. seuraavia palveluita: vertaistukityötä, kuntouttavaa työtoimintaa, koevapausohjelmia, ammatillista ennalta ehkäisevää nuoriso- ja vapaa-ajan ohjaustyötä ja ohjattuja nuorten ryhmätoimintoja, verkostoyhteistyötä, palveluohjausta, neuvontaa, päihde- ja asumispalveluihin ohjausta, teemaryhmiä, naisten ryhmätoimintoja, vapaa-aika-, harrastus- ja liikuntatoimintoja, atk-koulutuksia sekä jatkosuunnitelmien tekoa työelämään ja koulutukseen.


title: KRIS

text: KRIS-erityisnuorisotyö on ennalta ehkäisevää ja korjaavaa kriminaalityötä 15-25 -vuotiaille päihde- ja/tai rikoskierteessä oleville nuorille vertaistuen avulla. Erityisnuorisotyön tavoitteena on tukea nuoren päihteettömyyttä ja rikoksettomuutta sekä luoda yhdessä tavoitteita, jotka auttavat nuorta saamaan kiinni mielekkäämmästä ja vastuullisemmasta elämäntavasta. Nuorisotyön mentoreilla itsellään on kokemuksia mm. syrjäytymisestä, vankilasta, päihdeongelmasta ja lastensuojelun asiakkuudesta. Nuorisotyö sisältää mm. vertaistukityötä, harrastustoimintaa, leiritoimintaa, verkostopalavereita sekä ohjausta työelämään ja koulutukseen.


title: KRIS

text: KRIS on jakautunut usealle paikkakunnalle ja koostuu useasta itsenäisestä paikallisyhdistyksestä. Toimintaa ja toiminnan eettisyyttä valvoo KRIS-Suomen keskusliitto, joka on valtakunnallinen Suomen KRIS:n kattojärjestö. Keskusliiton ensisijainen tarkoitus on yhtenäistää KRIS-työtä, valvoa sen etiikkaa sekä helpottaa jäsenjärjestöjen keskinäistä asemaa ja työtä tasavertaisuuden hengessä jälkihuollon toimijoiden kentässä. Keskusliitto on perustettu sääntömääräisten tehtäviensä myötä edistämään päihteettömyyden merkityksen kokonaisvaltaista ymmärrystä, vertaistyön arvonnousua ja kokemukseen perustuvan tiedon käyttöä vapautuvien jälkihuollossa.


title: KRIS

text: Yhdistys jalkautui Suomeen vuonna 2001, jolloin toiminta aloitettiin nimellä Rikollisten Revanssi Yhteiskunnassa - RRY. (Suora suomennos emämaa Ruotsin K.R.I.S - Kriminellas Revansch i Samhället -nimestä.) RRY:tä ei rekisteröity ennen kuin se muutti nimensä KRIS-Suomi ry:ksi huhtikuussa 2003. Samalla käynnistyi KRIS:n työn ytimessä oleva vankilatyö. RAY ja KRITS lähtivät tukemaan rakentumista vuoden 2004 alusta. Silloinen toiminta oli jakautunut Loviisaan, Helsinkiin, Nurmekseen, Hämeenlinnaan ja Uuteenkaupunkiin.


title: KRIS

text: Loviisassa sijaitsi alusta lähtien KRIS-Suomen rakentumiseen, taloudenpitoon, tiedottamiseen ja eettiseen kontrolliin keskittynyt toiminta - sekä KRIS-toiminnan avustamiseen ja kansainväliseen humanitääriseen apuun tähtäävä työ (KRIS-tukiyhdistys - KRIS-Kirppari). Hämeenlinnan toiminta keskittyi luonnollisista syistä naisvankityöhön. Uudenkaupungin toiminta levittäytyi Turkuun, Uuteenkaupunkiin ja Raumalle. Kesällä 2004 perustettiin KRIS-Tampere ry.


title: KRIS

text: Organisaatiorakennetta paranneltiin vuosina 2006 ja 2007 jolloin maahan oli ehtinyt syntyä kymmenkunta KRIS-yhdistystä. KRIS-Suomi ry muuttui KRIS-Etelä-Suomi ry:ksi, ja perustettiin KRIS-Suomen keskusliitto ry.


title: KRIS

text: KRIS-työssä on ollut monessa mielessä uudisraivauksen tunnusmerkit. Milloinkaan aikaisemmin ei järjestökentässä ollut nähty toimijaa, jonka jäsenistö koostuu lähes yksinomaan entisistä päihdeongelmaisista rikollisista.


title: Mun Beverly Hills

text: Mun Beverly Hills on tamperelaisen rap-artisti Silkinpehmeen 7. kesäkuuta 2013 julkaistu studioalbumi. Albumin julkaisi Cosmic Playground. Albumi kulki aluksi työnimellä 2.0, jonka jälkeen nimellä Silkinpehmee, kunnes 10. toukokuuta 2013 albumin nimeksi ilmoitettiin "Mun Beverly Hills".


title: Abrasinmäki

text: Abrasinmäki (ruots. "Abrasbacka") on kylä Kirkkonummella. Se sijaitsee Kirkkonummen keskustan lähietäisyydellä, ja kuuluu tavallaan Munkinmäkeen. Abrasinmäki on pieni alue, joka koostuu rivi- ja omakotitaloista. Abrasinmäellä sijaitsee myös autokatsastamo sekä K-Raudan myymälä.


title: Nya Dagligt Allehanda

text: Nya Dagligt Allehanda oli Ruotsissa Tukholmassa 1859–1944 ilmestynyt konervatiivinen iltapäivälehti. Lehden perustaja oli Ruotsin valtionarkiston toinen amanuenssi Karl Adam Lindström. Kahta lyhyttä katkosta lukuun ottamatta hän toimi lehden päätoimittajana ja vastaavana julkaisijana kuolemaansa asti, vuoteen 1885. Lehti pyrki olemaan vastapaino liberaalille Aftonbladetille.


title: Nya Dagligt Allehanda

text: Lehden osti 1944 Dagens Nyheter vaiheessa jolloin se oli perustamassa Expresseniä.


title: Auringon polttama

text: Auringon polttama on ranskalais-venäläinen elokuva vuodelta 1994. Se kertoo Puna-armeijan upseerin päivästä Stalinin puhdistusten aikana.


title: Auringon polttama

text: Elokuva palkittiin parhaan vieraskielisen elokuvan Oscarilla.


title: Gin Blossoms

text: Gin Blossoms on yhdysvaltalainen pop rock -yhtye, joka perustettiin Tempessä, Arizonassa vuonna 1987. Yhtye nousi suosioon kappaleellaan "Hey Jealousy". Doug Hopkins, yksi yhtyeen perustajista, teki itsemurhan vuonna 1993. Yhtye hajosi vuonna 1997, mutta teki comebackin vuonna 2002.


title: Maa järisee

text: Maa järisee ("La terra trema") on Luchino Viscontin ohjaama italialainen vuoden 1948 neorealistinen draamaelokuva. Se perustuu Giovanni Vergan romaaniin "Malavoglian suku", ja siinä esiintyy vain amatöörinäyttelijöitä.


title: Maa järisee

text: Vuonna 1943 ensi-iltansa saaneen Viscontin ensimmäisen elokuvan "Riivaajien" jälkeen hän teki muutaman vuoden teatteritöitä, mutta suunnitteli uusia elokuvia. Hän oli jo vuonna 1941 hankkinut oikeudet Giovanni Vergan romaaniin "Malavoglian suku" ja haaveillut pitkään sen sovittamisesta. Hän oli myös matkustanut Sisiliaan Aci Trezzan kalastajakylään, mihin Vergan romaani sijoittui. Kylä ei ollut juurikaan muuttunut niistä ajoista, ja Visconti saikin idean kuvata aidossa ympäristössä ja käyttää elokuvassa Aci Trezzan asukkaita.


title: Maa järisee

text: Visconti teki elokuvasta sopimuksen Guarini Filmin kanssa, mutta käytti siihen myös paljon omia rahojaan. Sopimus Guarini Filmin kanssa kuitenkin rikkoutui, kun tuotanto oli aivan alkutekijöissään. Pelastajaksi ilmaantui arkkitehti ja Universalia Filmin perustaja Salvo D’Angelo, jolla oli yhteyksiä katolisiin järjestöihin. Tukijoihin tuli vielä Italian kommunistinen puolue, joten elokuvan rahoitus oli laajalla pohjalla, mutta rahaa oli silti melko niukasti.


title: Maa järisee

text: Elokuvan vastaanotto Venetsiassa oli hyvin kielteinen. Ilmeisesti etukäteen järjestetty ryhmä protestoijia syytti Viscontia taiteellisesta epäonnistumisesta. Samoihin aikoihin Italian kristillisdemokraattinen hallinto oli käynnistänyt hyökkäyksen neorealistista suuntausta vastaan ja festivaalin porvarillisen yleisön ennakkoasenne oli todennäköisesti jo valmiiksi negatiivinen kommunistiseksi julistautunutta Viscontia vastaan. Italiassa kriitikot olivat pääsääntöisesti hyvin varautuneita, ja elokuva alkoi saada arvostusta vasta sen saatua ensi-iltansa Pariisissa, Lontoossa ja New Yorkissa.


title: Maa järisee

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Maa tärisee" oli mukana heistä neljäntoista listalla.


title: Maa järisee

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Maa järisee

text: Tyylillisesti "Maa järisee" sopii tuon ajan elokuvista parhaiten neorealistisen elokuvan määritelmiin: siinä ei käytetty ollenkaan studiolavasteita ja valaistustakin vain muutamissa haastavissa yökohtauksissa sekä sen näyttelijät olivat kaikki amatöörejä. Visconti seliti joka aamu kyläläisille päivän kuvausohjelman ja pyysi heitä reagoimaan tapahtumiin, kuten he oikeassakin elämässä tekisivät. Poikkeuksena useimpiin italialaisiin elokuviin, elokuvan äänitettiin kuvausten yhteydessä. Visconti halusi käyttää Sisilian luonnollisia ääniä. Koska näyttelijät olivat paikallisia sisialaisia, he puhuivat Sisilian murteella, joka oli niin vaikeaa muilla italialaisille, että elokuva piti tekstittää kotimaan markkinoita varten. Tämä oli poikkeuksellista, sillä Italiassa ulkomaalaiset elokuvat yleensä dubataan ja kotimaisten elokuvien ääni tallennetaan erikseen.


title: Maa järisee

text: Visconti käytti elokuvassa hillittyä kameratyötä. Otokset olivat usein hyvin pitkiä, rauhallisesti panoroituja ja syväteräviä. Visconti on rajannut tarkasti kuvansa, ja henkilöt tulevat ja menevät kuvasta hyvin organisoidusti, mikä sai Orson Wellesin toteamaan, että Visconti kuvaa kalastajia kuin Voguen malleja.


title: Vaikenevat huulet

text: Vaikenevat huulet (; myös nimikkeillä "The Esther Costello Story" ja "The Golden Virgin") on David Millerin ohjaama brittiläinen draamaelokuva vuodelta 1957. "Vaikenevien huulien" pääosissa ovat Joan Crawford, Rossano Brazzi ja Heather Sears, joka voitti roolisuorituksestaan parhaan naispääosan BAFTA-palkinnon. "Vaikenevat huulet" kertoo katkerasta, mutta rakastavasta eronneesta naisesta (Crawford), joka alkaa työskennellä opettajana ja tukihenkilönä kuurosokealle irlantilaistytölle (Sears).


title: Vaikenevat huulet

text: "Vaikenevat huulet" tuottivat ohjaaja David Miller, Joan Crawford, John Woolf ja Jack Clayton. Elokuvan käsikirjoituksen laati Charles Kaufman Nicholas Monsarratin romaanin pohjalta. Romulus Films tuotti elokuvan ja Columbia Pictures toimi jakelijana.


title: Vaikenevat huulet

text: Bonita Granville halusi epätoivoisesti Estherin roolin, mutta studio etsi tuntematonta näyttelijää rooliin; Heather Sears sai roolin.


title: Vaikenevat huulet

text: Elokuvan tuotanto alkoi vuonna 1956. Kuvaukset alkoivat 20. elokuuta 1956 ja päättyivät joulukuussa; elokuvan tuotanto loppui vuoden 1957 puolella. "Vaikenevat huulet" kuvattiin kokonaisuudessaan Englannissa, Buckinghamshiren Denhamissa sijaitsevalla studiolla.


title: Vaikenevat huulet

text: "Vaikenevat huulet" sai ensi-iltansa Lontoossa Isossa-Britanniassa 13. elokuuta vuonna 1957. Yhdysvalloissa elokuva sai ensi-iltansa 6. marraskuuta 1957. Suomessa elokuva julkaistiin 11. huhtikuuta vuonna 1958. "Vaikenevat huulet" oli vuoden 1957 11. suosituin elokuva Isossa-Britanniassa. "Vaikenevat huulet" oli vuoden 1957 89. menestynein elokuva 109:stä elokuvasta. Yhdysvalloissa elokuva tuotti vähän yli miljoona dollaria.


title: Vaikenevat huulet

text: "The New York Times" kehui Joan Crawfordin, Rossano Brazzin ja Lee Pattersonin roolisuorituksia. William K. Zinsser "New York Herald Tribunesta" kehui myös Crawfordia.


title: Vaikenevat huulet

text: "Vaikenevat huulet" julkaistiin VHS:lle 11. helmikuuta vuonna 1997.


title: Alfred Reinhold Nyberg

text: Alfred Reinhold Nyberg (Alfred Genrihovitč Nyberg, A. G. Nyberg; 1846–1909) oli suomalainen insinööri, arvoltaan salaneuvos. Hänen vanhempansa olivat kamarineuvos Claes Henrik Nyberg ja Ottiliana Anna von Fieandt. Hän oli vuodesta 1886 Pietarissa ssa satamarakennusopin professori ja sitten 1896–1903 tie- ja vesirakennusten ylihallituksen päällikkö. Hän julkaisi venäjänkielisen teoksen satamarakennuksista.


title: Vaasan satama

text: Vaasan satama on Vaasassa, Suomessa sijaitseva satama. Se sijaitsee Vaasan edustalla sijaitsevalla Vaskiluodon saarella, josta on noin neljä kilometriä Vaasan keskustaan. Vaasan satama on pieni pääasiassa öljyä ja kivihiiltä vastaanottava satama, jonka yhteydessä on öljysatama. Matkustajaliikennettä sieltä on Ruotsin Uumajaan.


title: Vaasan satama

text: Satama valmistui Vaskiluotoon vuonna 1893.


title: Vaasan satama

text: 1990-luvulla sataman kautta kulki vuosittain miljoona matkustajaa. Matkustajamäärät kuitenkin putosivat myöhemmin voimaan tulleen EU-lainsäädännön jälkeen.


title: Vaasan satama

text: Vuonna 2012 sataman liikenteestä 85 prosenttia oli tuontia. Tavaraliikenteen määrä vuonna 2011 oli 1,6 miljoonaa tonnia. Vaasan satamaan johtavan Vaskiluodon sillan kantavuus on nostettu 600 tonniin, mikä mahdollistaa teollisuuden raskaita tiekuljetuksia.


title: Vaasan satama

text: Vaasalla ja Uumajalla on yhteinen satamayhtiö Merenkurkun Satamat Oy (Kvarken Hamnar Ab), joka aloitti toimintansa 1. tammikuuta 2015. Valtioiden rajat ylittävä satamayhtiö on harvinainen ratkaisu – ainoa vastaavanlainen löytyi aikaisemmin Kööpenhaminasta ja Malmöstä.


title: Vaasan satama

text: Huhtikuussa 2013 lähtien Vaasasta kulkee vaasalaisen varustamon Nordic Sea Linen rahtilaiva "M/S Mimer" Ruotsin Härnösandiin ja sieltä Saksan Bremerhaveniin.


title: Vaasan satama

text: Sataman rahti- ja matkustajaliikenteestä vastaa Vaasan ja Uumajan väliä liikennöivä NLC Ferry, jota markkinoidaan nimellä Wasaline. Aluksen nimi on "M/S Wasa Express". Vuonna 2014 Wasaline on sopinut rahtiyhteistyöstä Stena Linen kanssa. Rahti saapuu Italian Veronasta asti. Stena Line on ruotsalainen varustamo, joka hoitaa rahtiyhteyden Saksan Kielin ja Göteborgin välillä, ja Wasaline kuljettaa rahdin Uumajasta Vaasaan. Göteborgin ja Uumajan välillä rahti kulkee rautateitse.


title: Nestekytkin

text: Nestekytkin on hydrodynaamiseen eli nesteen virtaukseen perustuvaan voimansiirtoon tarkoitettu yksikkö. Nestekytkintä käytetään laajalti teollisuuden laitteissa, silloin kun halutaan välttää jonkin laitteen käynnistymisen mekaanisen kytkennän aiheuttama isku. Nestekytkintä käytetään myös merikytkinsovelluksena. Autoissa nestekytkin oli käytetty sovellus ennen momentinmuuntimiin perustuvia automaattivaihteistoja.


title: Nestekytkin

text: Nestekytkimen juuret johtavat 1900-luvun alun Saksaan. "AG Vulcan Stettin" -telakan pääsuunnittelijana toiminut Dr. Hermann Föttinger teki tutkimuksia ja kehitystyötä nestekytkimien ja momentinmuuntimien saralla ja vuonna 1905 hän patentoi näitä koskevat keksintönsä.


title: Nestekytkin

text: Myöhemmän "Vulcan-Werke Hamburg und Stettin" -yhtiön edustaja Dr. Bauer ja englantilainen insinööri Harold Sinclair "Hydraulic Coupling Patents Ltd" -yhtiöstä tekivät yhteistyönä tutkimusta yhdistää Föttingerin nestekytkin osaksi ajoneuvojen voimansiirtolaitteita. Sinclair oli työskennellyt Lontoon kaksikerrosbussien käyttöominaisuuksia parantavan hankkeen parissa jo 1920-luvun alusta. "London General Omnibus Companyn" ja "Associated Daimlerin" koekäytössä olleista linja-autoista saadut kokemukset olivat niin hyviä, että lokakuussa 1926 Daimler päätti ruveta varustamaan linja-autonsa nestekytkimellä.


title: Nestekytkin

text: 1920 – 30-lukujen taitteessa Daimler Company Ltd alkoi käyttää valmistamiensa linja-autojen sekä Daimler Double-Six luistiventtiili V12-moottorilla varustettujen huippumalliensa voimansiirtolaitteina nestekytkintä ja Wilson-esivalintavaihteistoa. Vuonna 1933 tämä voimansiirtojärjestelmä kattoi kaikki yhtiön valmistamat Daimler-, Lanchester-, BSA- ja AEC-ajoneuvot, pienimmästä henkilöautosta raskaimpaan hyötyajoneuvoon. Nestekytkimen käyttö laajennettiin pian myös Daimlerin valmistamiin sotilasajoneuvoihin. Näitä nestekytkimiä kutsutaan usein "Daimler-" tai "Vulcan-Sinclair" -kytkimiksi.


title: Nestekytkin

text: Vuonna 1939 General Motors Corporation esitteli Hydramatic-vaihteiston, ensimmäisen täysautomaattisen vaihteiston sarjatuotantona valmistetussa autossa. Hydramatic käytti voimanvälitykseen nestekytkintä eikä momentinmuunninta.


title: Nestekytkin

text: Nestekytkin koostuu hydrauliikkanesteen lisäksi seuraavista mekaanisista osista:


title: Nestekytkin

text: Nestekytkimessä ei ole momentinmuuntimen sisältämää staattoripyörää.